
Războiul pieselor de lemn 


Dănuţ a primit în dar un joc de șah. Piesele, frumos lustruite 
și mirosind puternic a lac, erau aşezate într-o cutie de lemn în 
carouri, asemenea pătrățelelor de pe șapca unui clovn. 

Printre ele puteai găsi căluţi, turnulețe și tot felul de figu- 
rine fără chipuri și fără miini, amintind de nişte omuleţi ciudaţi. 

Dănuț a rămas încîntat de aceste piese amuzante, dar, din 
păcate, nu știa ce să facă cu ele. Nici tăticul, nici mămica nu puteau 
să-i vină în ajutor, pentru că nici ei nu știau să joace șah. 

În scurt timp, cutia voluminoasă de lemn a început să-l 
cam stinjenească pe Dănuţ și atunci, ca să scape de ea, a virit-o 
sub divan. După ce a ascuns-o acolo, a uitat repede de cutie, 
de căluți și de turnulețe — într-un cuvint de toate figurinele 
asemănătoare unor omuleţi. 

Într-una din zile, Petrişor, un bun prieten al lui Dănuţ, 
a venit să-l vadă. Cei doi băieţi s-au apucat să joace hochei — 
adică să alerge prin odaie, lovind cu două crose multicolore, 
din plastic, un puc din același material. Pucul, sprinţar, nime- 
rise cind sub masă, cînd sub şifonier, obligîndu-i astfel pe băieţi 
să scotocească cu crosa pe sub mobile, pentru a-l readuce la mij- 
locul „terenului“. 

La un moment dat, pucul a nimerit și sub divan. Petrişor 
s-a virit după el, ca să-l scoată. Dar în locul pucului a tras 'de 
sub divan o cutie de lemn tare prăfuită. 

— Hii, dar ăsta este un joc de șah! exclamă Petrişor plin 
de bucurie, uitind cu totul de pucul care se pierduse. Hai să 
jucăm ! 
| — Păi eu nu ştiu să joc ... spuse Dănuţ sfios şi se roşi tot. 

— Ce trebuie să ştii?! O să ne jucăm de-a războiul. 

Petrişor deschise cutia și împrăștie pe masă piesele albe 
și cele negre. 

— Soldaţii mei sînt albi, iar ai tăi negri. Aranjează-ţi oas- 
tea! ordonă Petrişor, alegînd din grămadă piesele de culoare 
deschisă. 


El le aşeză una lingă alta la marginea mesei și în scurt timp, 
acolo, se formă un lung șirag de figurine albe — o adevărată 
oştire de lemn. Petrişor îl ajută apoi pe Dănuţ să-şi aranjeze 
oastea neagră la celălalt capăt al mesei, după care scoase din 
buzunar o. gumă de culoare cărămizie.. 

— O să „tragem“ pe rînd. Uite-aşa! 

Petrişor a pus guma înaintea oastei sale şi apoi, cu un bo- 
birnac puternic, a trimis-o înainte. Proiectilul de cauciuc a zburat 
peste masă, doborînd doi combatanți negri. Dănuţ a vrut să-și 
ridice soldaţii, dar Petrişor i-a spus că ei au fost omoriţi și nu 
se mai pot scula. Atunci Dănuţ a aşezat şi el guma pe masă, 
şi-a îndoit cu mult zel degetul arătător şi a pocnit guma cît a 
putut de tare. Dar nici un oștean inamic nu s-a prăbușit — pro- 
iectilul trecuse prea sus. 

„Salva“ următoare a fost mai reuşită — un cavalerist alb 
s-a prăbușit la pămint. Dar şi în rîndurile oastei lui Dănuț pier- 
derile erau mari, pentru că Petrişor nu greșea loviturile. 

— Nu-ţi fie teamă, ai să înveţi şi tu, își încuraja Petrişor 
prietenul. 

Dar pe Dănuţ nu-l bucurau succesele sale, lui îi era milă de 
micii ostaşi, sclipind în soare, care zburau în toate părțile după 
fiecare „impușcătură“ reuşită. 

Jocul era în toi, cînd sosi Răzvan, vecinul lui Dănuţ. EI era 
cu doi ani mai mare decit Dănuţ şi Petrişor. Împlinise șapte ani 
și toată lumea știa că Răzvan avea să meargă la școală. 

— Ce faceţi voi aici ? întrebă Răzvan, uitindu-se la piesele 
albe și negre imprăştiate pe duşumea prin toată camera. 

— Nu vezi, jucăm şah! răspunse Petrişor. 

— Aşa e, jucăm șah, nu se vede!? confirmă și Dănuţ. 

— Cine joacă șah în felul ăsta? rosti indignat Răzvan. 
Voi doboriţi piesele fără să le alegeţi, la întîmplare, puţin vă 
pasă care e pionul şi care e dama! . 

Dănuţ se uită cu îngrijorare la Petrişor, pentru că el născocise 
acest joc și acum trebuia să-i demonstreze lui Răzvan că joacă 
corect. 

Cum avem chei aşa jucăm, se posomori Petrişor. Ne ju- 
căm de-a războiul. Asta-i oastea mea, cealaltă, a lui Dănuţ. Cine 
va omori mai mulţi soldaţi inamici, acela va învinge. 

— Ce mai oaste ! izbucni în ris Răzvan. Soldaţii stau pe loc 
şi aşteaptă să fie doboriţi cu guma ! În oastea șahului există și 
infanterie, și cavalerie, și tunuri, și comandanți... și fiecare 
se mișcă în felul său. 


— Cum se mișcă ? întrebă uimit Dănuţ. 
— Uite -aşa, dar pe tabla de șah, nu pe masă. Şi-apoi, ei 
se mișcă după anumite reguli, fiecare într-un anumit fel sa 


Răzvan luă cutia în care fuseseră piesele de șah, o desfăcu 
și o întinse pe masă. Era ca un pătrat mare, alcătuit dintr-o mul- 


„țime de pătrăţele mici, albe şi negre. Răzvan alese din grămadă 


două piese albe, asemănătoare unor turnulețe, şi le plasă în col- 
ţuri, pe una din laturile tablei (1). 


— Acestea sînt turnurile, ele trebuie să stea la colțuri. Iar 


„ăștia sînt caii, locul lor este alături de turnuri (2). 


Apoi Răzvan le arătă două piese cu capetele ‘ascuțite, spu- 


- nîndu-le că sînt nebunii, 


Petrişor rise. i 

— Ce fel de nebuni sînt ăștia?! Par foarte liniștiți .... 

— Şi totuşi, în jocul de şah, aceste piese se numesc nebuni. 
Așa m-a învăţat tata, zise Răzvan. 

Dănuț nu-l contrazise, cu toate că și el era de părere că 
cei doi nu prea semănau cu nebunii. Dar el voia să afle, cît mai 
repede cu putinţă, cum se poate juca şah. 

Răzvan plasă nebunii pe lingă cîte un cal, astfel că la mij- 
locul rîndului, între ei, rămăseseră două pătrăţele neocupate (3). 
Alese, apoi, dintre figurinele de şah care zăceau în dezordine, 
două albe, cele mai înalte. Uneia din ele, care avea în virf o 
măciulie neagră, Răzvan îi spuse rege, lucru lesne de înțeles, 
dacă ne gîndim că în povești şi în basme regii sînt personajele 
principale, cele mai importante. Cealaltă piesă, el o numi damă, 
ceea ce era insă de neînțeles. 

— Ce fel de damă ? întrebă Dănuţ. 

— Ei, cum să-ţi spun, un fel de regină care are rol de general 
sau mareșal al regelui. O piesă importantă, puternică, care în 
armata șahului se numește damă. 

— Bine, în regulă, consimți Dănuţ cam în silă. 

— Prin urmare, ăsta e regele și asta e dama, continuă Răz- 
van, așezind regele pe un pătrăţel negru, iar dama pe unul alb. 

Acuni tot rîndul întîi al tablei se completase. Ultimele piese 
care mai rămăseseră erau cele mai mici și toate de același fel (4). 

— Aceştia sînt pionii, explică Răzvan, căutînd să-i plaseze 
pe al doilea rînd al tablei de șah, inaintea pieselor mai mari de 
pe primul rînd (5). 

— Uite-aşa trebuie să stea piesele de șah ! Faceţi şi voi la 
fel cu cele negre. 

Dănuţ şi Petrişor trecură imediat la aranjarea lor : turnurile 
in colțuri, alături de turnuri cei doi cai, apoi nebunii. Cînd au 
ajuns însă la cele două piese principale, n-au mai ştiut cum să 
le așeze : regele în dreapta şi dama în stinga, sau invers. Răzvan 
le veni în ajutor. | 

— Dama albă — spuse el — trebuie să stea pe un pătrat 
alb, iar cea neagră, pe unul negru (6). 

— Dama nu e albă, ci galbenă, îl corectă Petrişor. Lui îi 
cam plăcea să contrazică pe alţii, dar, de data aceasta, avea 
dreptate : piesele de culoare deschisă erau într-adevăr galbene. 

— Ba nu, albă, dădu din cap cu încăpăținare Răzvan. Şi 
asta pentru că așa se numeşte întreaga armată şahistă : albe Şi 
negre. Oricum ar îi vopsite piesele, tot aşa li se spune! 

După ce băieţii au așezat la locul lor toate piesele mari și 
toţi pionii, Petrişor întrebă : 

— Şi-acum, cu ce le doborim ? 

— Tu nu ştii decît să dobori! se supără Răzvan. O să se 
doboare ele, unele pe altele, ca într-o bătălie adevărată. 

Dănuţ ardea de nerăbdare să înceapă mai repede jocul, ceea 
„ce le şi spuse prietenilor săi. Dar cuvintele lui îl făcură pe Răzvan 
să ridă. : 

— Păi cum să joci, dacă nici nu cunoşti regulile jocului ? 

Tocmai atunci își făcu apariția mama lui Răzvan şi-l luă 
acasă, pentru că era ora cinci. Dănuţ şi Petrişor se uitau la piesele 
de şah înșirate pe tablă și nu știau ce să facă cu ele. i 

Unul lingă altul, micii oșteni încremeniseră într-o desăvir- 
şită ordine. Lacul cu care erau acoperiți sclipea ca străvechile 
platoşe. Piesele, care adineauri zburaseră prin toate ungherele 
camerei, păreau că se pregătesc acum pentru o treabă foarte 
serioasă. Ele nu mai stăteau așezate la întimplare, ci într-o ordine 
precisă şi chiar puţin misterioasă. Se părea că, dintr-o clipă în- 
tr-alta, va răsuna o comandă și ostaşii de lemn se vor risipi, 
fără să mai țină seama de ordinea strictă a rîndurilor. Cum se 
va petrece acest lucru ? Ce vor face micii oșteni pe cîmpul de 
luptă în carouri? 

În seara aceea, Dănuţ s-a răsucit multă vreme în aşternut. 
lar atunci, cînd, în sfîrșit, a adormit, înaintea lui a prins să se 
desfășoare o adevărată bătălie a pieselor de şah. Dar oricît se 
străduia el să observe mai bine cine cu cine se bate, nu reușea 
deloc să-şi dea seama. Pe cimpul de luptă era un iureş nemaipo- 

menit, un adevărat talmeș-balmeș, Și Dănuţ nu se putea descurca 
în această învălmășeală, pentru că încă nu știa cum trebuie să 
se comporte piesele de șah. 

Petrişor și-a adus şi el aminte de cele două frumoase oştiri 
de şah încremenite pe tablă înaintea bătăliei, dar acum n-a mai 
simţit dorinţa să le doboare cu guma. 


Să ascultăm povestea jocului de șah 


A doua zi, Dănuţ şi Petrişor ieșiseră în curte. Împreună cu 
alți copii se dădeau pe gheaţă, aruncau unii într-alţii bulgări de 
zăpadă. Pe zăpada bătătorită, alunecoasă, se putea juca hochei 
aproape de-adevăratelea, nu ca în odaia plină de mobilă. Cineva 
adusese chiar şi un puc veritabil, de cauciuc. Numai că nu toţi 
aveau crose — unii jucau cu beţele. Dealtfel, nici în picioare, 
băieţii nu aveau patine de hochei rapide, sclipitoare. Într-un 
cuvint, nu se puteau compara cu hocheiștii adevăraţi pe care 
îi vezi uneori la televizor. Dar, oricum, este foarte interesant 
să joci hochei! Dănuț şi Petrişor, fiind cei mai mici dintre băieţi, 
au fost plasați fiecare în cite o poartă. 

La început, Petrișor n-a prea fost de acord cu postul de por- 
tar, pentru că dorea să bage chiar el pucul în poarta adversă. 
Dar cu băieţii mai mari nu este bine săte iei la harţă! Aşa că Pe- 
trișor a trebuit să-şi ocupe smerit locul între cele două cărămizi. 
și să se arunce cu disperare asupra pucului, atunci cînd acesta 
se îndrepta spre poartă. 

În partea cealaltă a terenului, tot între două cărămizi ase- 
mănătoare, stătea Dănuţ. Țopăia cînd pe un picior, cînd pe ce- 
lălalt, rotindu-și mereu capul, ca să nu piardă din ochi pucul 
care zbura pe tot terenul. De citeva ori, el trecu pe deasupra 
capului lui Dănuţ la o înălțime atit de mare, încît, chiar sărind, 
nu l-ar fi putut ajunge. În astfel de situaţii, Dănuţ spunea că 
pucul a trecut peste poartă și deci nu e gol. Şi băieţii nu-l contra- 
ziceau. Nu l-au contrazis nici atunci cînd proiectilul de cauciuc 
a trecut nu prea sus, cu puţin deasupra porții, pentru că își dă- 
deau seama că portarul Dănuţ nu e prea înalt de statură. Dar 
atunci cînd el scăpa pucul expediat pe jos, socoteau de îndată 
că e gol valabil. 

Cel mai mult se necăjea Dănuţ cînd rotogolul negru de cau- 
ciuc i se strecura printre picioare — atunci băieţii se uitau la 
el cu teproş şi, de ciudă, îl podideau lacrimile. 

In schimb, cînd reușea să respingă pucul cu piciorul sau 
să-l blocheze pe gheaţă cu mănușile sale groase, cu un singur 

deget, băieţii mai mari il băteau incurajator pe spate cu crosele, 
aşa cum procedau cu apărătorul porţii hocheiştii din echipa na- 
țională. i 

După joc, băieții se apucară să facă un om de zăpadă. Pe- 
trişor îi dădu un ghiont uşor lui Dănuţ, iar cînd acesta se întoarse, 
îi propuse în șoaptă: 

— Hai să facem piese de şah din zăpadă... 

Dănuţ și Petrişor se traseră mai deoparte. Stăteau și se gin- 
deau ce anume piesă să facă? 

— Ție ce piesă îți place cel mai mult ? întrebă Petrişor. 

— Dar ţie? | 

— Mie calul, e cel mai frumos! 

— lar mie pionul, rosti Dănuţ cam nehotărit. El e cel mai 
mic... 

Cei doi prieteni se apucară de lucru. Petrişor făcu repede 
postamentul şi curind, deasupra acestuia, se înălță grumazul 
unui cal de şah. În schimb, botul calului ieşi prea scurt. Petrişor 
încercă să-l mai lungească, dar zăpada nu voia să se lipească cu 
nici un chip, se desprindea mereu și cădea. 

Pionul |ui Dănuţ însă reuși mult mai bine; avea un cap To- 
tund, puternic, care sclipea de parcă ar fi fost lăcuit. 

Petrişor, uitîndu-se cînd la pionul lui Dănuţ, cînd la calul 
său, decretă: 

— Oricum, calul e mai puternic decit pionul!... 

Lui Dănuţ i se păru însă că pionul făcut de el nu e cu nimic 
mai prejos decit calul lui Petrişor și îi răspunse vag : 

.— Asta nu se știe... 

— Ba se știe foarte bine! se îmbuină Petrişor. 

Stătea alături de Dănuţ, frămîntind în palme un bulgăre 
de zăpadă. 

— Ba se ştie foarte bine! repetă Petrişor şi azvirli bulgă- 
rele în pionul de zăpadă. Bulgărele îl nimeri în plin și pe capul 
rotund al acestuia apăru un cucui de zăpadă. Asta îl întărită pe 
Petrişor, care-și făcu din zăpadă un proiectil mai greu. După 
a doua „salvă“, capul rotund al pionului se mișcă din locul său 
și doar printr-o minune mai rămase pe gitul gros de zăpadă. 

Lui Dănuţ îi păru rău după pionul său de zăpadă şi atunci 
iși confecționă şi el un bulgăre. Poc! și botul și așa cam scurt al 
calului lui Petrişor deveni şi mai scurt. | 

— Aha, deci așa procedezi ? rosti Petrişor, apropiindu-se 
de Dănuţ. 

— Dar tu? nu se lăsă Dănuţ. 

Băieţii, acum foarte aproape, începură să se îmbrincească 
unul pe altul. | 

— Ei, prieteni, asta contravine regulilor! răsună o voce 
severă, de om matur. Dănuţ și Petrişor îl zăriră alături de ei pe 
Răzvan, iar deasupra lui şi deasupra întregului teren se înălța 
statura impunătoare a tatălui lui Răzvan, nenea Barbu, cum îi 
spuneau copiii din curte. | i 

— Ce v-a apucat, copii, ați început cu piesele de şah și acum 
nu mai aveți mult şi ajungeţi să vă şi bateţi ? li se adresă cam su- 
părat nenea Barbu. La șah lupta se dă cu capul, nu cu mîinile. 

— Şi nici cu bulgări de zăpadă ... adăugă Răzvan. 

Era un băiat foarte chibzuit şi nu scăpa prilejul s-o dove- 
dească. 

— Iar acasă, ei doboară piesele de șah cu o gumă, îi explică 
Răzvan tatălui său. 

— Ei, nu-i mai da şi tu de gol pe băieţi ! zimbi nenea Barbu. 
Nu vezi că şi aşa s-au roșit... 

Într-adevăr, cu toate că Dănuţ și Petrişor încetaseră să se 
mai înghiontească unul pe altul, obrajii lor tot mai erau roșii, 
iar ochii le străluceau. Răzvan rosti plin de importanţă : 

— Nu-i nimic, am să-i învăţ eu să joace cum trebuie... 

— Tu? se miră nenea Barbu. Tu însuţi nu ştii încă să joci 
ca lumea... 

— Ba ştiu! se înlierbintă Răzvan. El nu voia să-și piardă 
autoritatea în materie de şah. 

— Hei, cunosc eu foarte bine cit ştii tu, zîmbi aproape neob- 
servat tatăl lui Răzvan. Haideţi mai bine să învăţăm împreună 
să jucăm șah. Deci, așa, băieţi, după ce vă săturaţi de plimbare 
şi de joacă, veniţi pe la noi... 

„„ „Băieţii se săturară curind de plimbare. Îmbujoraţi la 
faţă, cu părul ciufulit, iată-i la uşa apartamentului în care lo- 
cuia Răzvan cu familia. Acesta își avea în cameră colțul său pen- 
tru jucării şi cărți, şi acolo, pe o mică măsuţă, erau aranjate pe 
tablă piesele de şah. Nenea Barbu îi invită pe Dănuţ şi Petrişor 
să ia loc la masa mare, apoi îi spuse fiului său: 

— Adu-ţi soldaţii încoace ! 

Răzvan ridică cutia deschisă cu piesele puse fiecare la locul 
ei şi se îndreptă cu ea spre masa cea mare. Dar în timp ce mergea, 
atenţia i-a fost atrasă de Dănuţ, care încerca să-și aranjeze pă- 
rul ciufulit. Tabla de șah din mîinile lui Răzvan se înclină într-o 
parte și piesele se risipiră pe duşumea. 

— Măi neindeminaticule, se 
à  posomori nenea Barbu. Nu-i nimic, 

Băieții începură să aşeze la 
iuțeală piesele pe tablă, așa cum le 
arătase Răzvan în ajun, dar nenea 
Barbu îi opri. 

Stop! Stop! Aţi greșit! N-aţi aşezat tabla cum trebuie. 
Țineţi minte: fiecare jucător trebuie să aibă în colțul din 
stînga al tablei un pătrat negru (7). Așa, acum e bine... ~ 


"Tatăl lui Răzvan rămase citeva clipe pe ginduri, apoi Îi 
întrebă : 
Copii, vreți să vă spun o poveste despre jocul de șah? 
Bineînțeles, cei trei prieteni s-au bucurat. Cine ar putea re- 
fuza să asculte o poveste despre jocul de șah ?! Piesele de lemn 
au încremenit, gata, parcă, să asculte și ele povestea lili nenea 
Barbu. 


„A fost odată, într-o ţară indepărtată, de peste ţări și 
mări, un Împărat. Nu era acest Împărat nici bun, nici drept, 
nici înțelept. Şi de aceea probabil se războia adesea cu vecinii 
săi, căutînd să cotropească cimpiile, livezile, oraşele lor. Astfel, în- 
tr-o zi, Împăratul plănui o nouă expediţie, prin care. să pună 
mina pe avuţiile altora, dar nu știa dacă o să reușească sau nu. 
Pentru mai multă siguranţă, se hotări să ceară sfatul celui mai 


bătrin şi mai înțelept om din împărăţia sa. Bătrinul, care avea 
barbă albă, fu adus la palat și Împăratul i se adresă: 

— Ascultă, moșnege, m-am gindit să pornesc război îm- 
potriva vecinilor și vreau să-mi spui dacă o să am sau nu succes! 
Dovedi-voi, oare, că sint mai înţelept şi mai puternic decit alţi 
conducători? Zdrobi-voi oștile dușmane ? Cuceri-voi noi pă- 
minturi ? 

Bătrinul cel înțelept se gîndi ce se gindi și-i răspunse: 

— Nu te pripi, stăpiîne! Înainte de a porni un război mare, 
încearcă să cîştigi unul mic. Înainte de a-ţi arunca în luptă os- 
tile fără număr, învaţă să conduci o armată-jucărie. Înainte de 
a încerca să cucereşti teritorii întinse, cucerește o împărăție mi- 
'nusculă. 

— ce tot îndrugi, bătriîne? se supără Împăratul. Despre 
ce război mic vorbeşti ? Ce fel de armată-jucărie ? Unde se află 
această minusculă împărăție ? 

—  Uite-o aici, preaputernice Împărate ! răspunse calm moş- 
neagul şi, scoțind dintr-un sac un pătrat de lemn cu carouri, 
îl aşeză înaintea tronului. i 

— Ce fel de împărăție e asta ? exclamă Împăratul, abia stă- 
pinindu-și mînia. Aici nu pot face nici măcar un pas! 

Iartă-mă, stăpine, dar n-ai dreptate! Ia te uită numai 
cite drumuri sînt aici — te poţi mișca şi drept, şi oblic, și înainte, 
şi înapoi! lată şi oastea în fruntea căreia îți poţi arăta destoi- 
nicia. 

Spunind aceste vorbe, moșneagul deșertă dintr-un sac o 
mulțime de figurine stranii. 


—  Uită-te cu atenţie la aceste figuri de lemn, luminate stă- 
pine ! Ele se războiesc tot timpul, înaintează, se retrag, îşi pre- 
gătesc capcane, trăiesc aventuri minunate. Dar ele sînt de lemn, 
de aceea pe acest cîmp de luptă nu se varsă niciodată singe, nu 
se prăbuşesc case, nu vezi orfani plingind. lată unde au loc 
războaie norocoase ! Învață să învingi în acest război fără văr- 
sări de sînge și faima înţelepciunii tale va ajunge pînă în cele 
mai îndepărtate colţuri ale pămîntului. 


Împăratul dorea tare mult să ajungă vestit în lumea intreagă 
şi atunci s-a apucat să înveţe şahul — așa își denumise moșneagul 
minunatul său joc. 

— Este un joc cu adevărat domnesc, spunea Împăratul plin 
de importanţă, cind reușea să obțină victoria. Iar atunci cînd 
pierdea, se înfuria şi azvirlea piesele de şah pe jos. 

Acest tratament brutal li s-a părut jignitor şi nedrept micilor 
oșteni de lemn, care au început să se răzbune pe capriciosul lor 
stăpin : în momentele cele mai importante ale bătăliei, cind o 
piesă, cînd alta refuza să-l mai asculte pe comandantul oștilor 
și începea să acționeze cum i se năzărea, fără să ţină deloc seama 
de interesele intregii armate. Atunci Împăratul pierdea bătălia 
şi, fiind învins, se înfuria și mătura minios oștile de lemn de pe 
cîmpul de luptă. Cu cît mai des se înfuria Împăratul, azvirlind 
piesele de şah, cu atit mai des pierdea bătăliile. Nici în ţările 
îndepărtate, nici în propria sa împărăție nu se vorbea despre 
Împărat ca despre un cirmuitor bun, drept şi înţelept. Şi pe bună 
dreptate : oare un om înţelept, drept și bun s-ar apuca să arunce 
pe jos piesele de șah şi să se înfurie pe cel cu care joacă? 


2 Abecedarul jocului de şah 17 


Pină la urmă, Împăratul s-a plictisit de luptele cu jucării. 
pe care le pierdea atît de des, şi s-a hotărît să-și încerce din no. 
puterile intr-un război adevărat. Visul lui era să pună mîna pe 
o pradă bogată şi să alipească la împărăţia sa şi alte pămîntur.: 
străine. 

Împăratul şi-a adunat la iuţeală regimentele de pedestrași 
și călăreţi şi în fruntea întregii sale armate a pornit cu război 
împotriva ţării vecine. Dar oamenii din acea ţară nu voiau să 
ajungă sclavii acestui stăpîn rău și capricios. Ei s-au ridicat toţi, 
ca unul, în apărarea patriei lor şi au zdrobit hoardele Împăratului. 
Din întreaga lui oştire, atit de numeroasă, n-a mai supraviețuit 
decii un mic detașament. Oştenii rămași în viaţă se întorceau 
acasă cu capetele plecate, iar Împăratul cel încrezut și plin de 
cruzime, care suferise o înfringere zdrobitoare, era mai întunecat 
ca un nor. 

În timpul retragerii sale ruşinoase, Împăratul îl întîlni în 
drumul său pe moşneagul cel înţelept, care îl învățase să poarte 
război cu piesele de şah. Împăratul îşi îndreptă calul către mos- 
neag și i se adresă: 

— Vezi, bătriîne, cum s-a încheiat expediţia ? 

— Văd, Împărate, văd, îi răspunse omul cel bătrin'Ţi-am 
spus doar că e mai bine să porți un război pe tabla de șah, fără 
vărsare de sînge... 

— Minţi, nenorocitule ! se înfurie Împăratul. Am să adun o 
oaste nouă şi am să dovedesc lumii întregi că nu există conducător 
de oşti mai iscusit ca mine! 

— Nu te înfuria, stăpîne, îi răspunse calm bătrinul. Cum ai 
să poţi comanda o armată mare, dacă n-ai învăţat să conduci 
nici măcar micile piese de șah? 

Auzind aceste cuvinte, Împăratul fu cit pe-aici să turbeze 
de minie. Năpustindu-se cu calul asupra moșneagului, puţin a 
lipsit să-l zdrobească sub copitele armăsarului. ` 

— Azvirliţi-l în temniţă pe neghiobul acesta bătrîn, strigă 
el, iar jocul lui afurisit cu figuri de lemn să fie interzis în întreaga 
împărăție și să fie aruncat în foc pretutindeni! 

...Goneau curieri în toate colţurile ţării, vestind teribila 
ordonanţă împărătească. Slugile Împăratului luau jocurile de şah 
pe care le găseau în casele oamenilor și aprindeau cu ele focuri 
mari, chiar acolo, pe loc, în pieţe. Dar oricît s-au străduit, n-au 
reușit să le stringă pe toate: țăranii și meseriaşii ascundeau ta- 
blele în pătrăţele şi micile piese de şah, deşi asta putea să le 
atragă o cruntă pedeapsă. Oamenii din popor îndrăgiseră acel 

Joc inteligent. Adunîndu-se în locuri tainice, ei aşezau pe tabla 
de şah piesele de lemn şi le minau în luptă. În astfel de împreju- 
Tări, îşi ziceau adesea unii altora: 

— Hai să jucăm jocul care s-a dovedit mai puternic decit 
Împăratul nostru. Ce l-am mai înfrunta noi pe acest tărim!... 

Iar atunci cînd vreun băieţaş spunea că va deveni un co- 
mandant temut — zimbi nenea Barbu — era sfătuit cu« ironie : 

— Încearcă mai întîi să comanzi soldaţii de lemn și abia 
după aceea apucă-te de fapte măreţe...“ 


Pe cîmpul de luptă 


A doua zi cind Dănuţ și Petrişor au venit din nou în vizit: 
la Răzvan, nenea Barbu i-a întrebat: 

— Ia spuneţi-mi, băieţi, voi aţi înţeles de ce tabla de șa: | 
i s-a părut Împăratului doar un simplu pătrat, nu prea mare 
în timp ce moșneagul cel înţelept spunea că este o întreagă ţară ` 

Dănuţ se uită întrebător la Petrişor. Acesta, cu o expresi: | 
de concentrare pe faţă, își pironi privirile în tavan. Răzvan s- 
grăbi să vină în ajutorul prietenilor săi. Scoţindu-și capul de dup: 
spatele tatălui său, şopti destul de tare: 

— Pentru că pe tablă sînt multe pătrăţele... 

— Ia te uită, încă n-a început să meargă la școală, dar : 
şi învăţat să sufle, mormăi nenea Barbu. Eu am vrut ca Dănu: 
şi Petrişor să se gîndească singuri la treaba asta. 

Tatăl lui Răzvan luă o foaie de hirtie albă şi desenă pe e: 
un pătrat. 

— Fiţi atenţi aici: un pătrat obișnuit, ca toate pătratele 
cu loc puțin, pe care nu te poţi avînta prea mult. Dar iată ce s: 
poate întîmpla ! 

Nenea Barbu trase citeva linii din partea de sus a pătratul. | 
pînă în partea de jos, după care uni cu aceleaşi linii drepte parte: 
stingă a pătratului cu cea dreaptă. 

— Priviţi cîte pătrate am obţinut. Dar toate aceste pătră- 
tele sînt la fel, ceea ce nu este interesant... 

Nenea Barbu înnegri la repezeală cu un creion primul pătrăţe. 
din colțul pătratului mare. Caroul vecin îl lăsă alb, iar pe urmă- 
torul il înnegri. Apoi sări din nou peste un pătrăţel alb, înnegrin- 
du-l pe cel de alături. | 

— A ieşit la fel ca pe cutia de şah, spuse Petrişor, după ce 
nenea Barbu umplu cu negru ultimul pătrăţel din colţ. 

— E adevărat. Numai că nu este o cutie, ci o tablă de şah. 
Uitaţi-vă, băieţi, cu mai multă atenţie: vedeţi cîte rînduri de 
pătrăţele sînt aici ? Ele duc, ca nişte drumuri, de sus în jos, de 
la stinga spre dreapta, atît drept, cît şi oblic. Pînă mai adineaur: 

nu era decit un pătrat neîncăpător, şi uitaţi-vă cît de mult spaţiu 
avem în față! 

— Parcă ar fi adevărate străzi pentru micile piese, remarcă 
Petrişor. 

— Da, străzi şi străduţe, confirmă tatăl lui Răzvan. Doar că 
ele se numesc altfel. Şirurile drepte, în care un pătrățel negru al- 
ternează cu unul alb, se numesc linii (8, 9). Iar un șirag de pătră- 
tele de aceeași culoare — vedeţi, cele înşirate colţ lîngă colţ — 
se numește diagonală. Cuvintul este, fireşte, cam dificil pentru 
voi, dar încercaţi totuși să-l ţineţi minte, pentru că mai tirziu 

asta vă va fi de mare ajutor (10). 

— Nimic deosebit, un cuvînt ca toate cuvintele — „dia- 
gonală“, se grăbi Răzvan să se remarce. 

— Di-a-go-na-lă, repetară silabisind Dănņpț şi Petrişor. Di- 
a-go-na-lă. 

— Acum numărați cite pă- 
trate sînt într-o linie dreaptă, 
le propuse nenea Barbu. 

Băieţii începură să numere 
toți deodată carourile albe și 
negre, împungind fiecare carou 
cu degetul. 

— Opt pătrăţele, constată 
Petrişor. 

— Şi mie mi-au ieșit opt, 
încheie Dănuţ numărătoarea. 

— Aşa e, foarte bine, fie- 
care linie are cite opt pătrăţele. 

Numai că nu e nevoie să vă ajutaţi cu degetele ...Dar o diago- 
nală cite pătrăţele are ? 

— Păi ele sînt diferite ... diagonalele astea, ripostară în- 
tr-un glas Dănuţ şi Petrişor. 

— Şi asta-i adevărat! Bine, atunci spuneţi-mi: cîte pătră- 
tele are diagonala cea mai lungă ? 

— Dar cea mai scurtă ? 

— Două. 

Băieţii erau foarte mulţumiţi de faptul că se descurcau în 
străzile şi străduțele tablei de şah. Dar ei abia începeau să facă 
cunoștință cu această țară în alb-negru. În locul foii de hîrtie 
liniate, nenea Barbu întinse pe masă o adevărată tablă de şah, 
din lemn. Alături erau împrăștiate piesele: albe și negre, deşer- 
tate din cutia lor. Tatăl lui Răzvan luă din grămadă un cal și-l 
puse pe tablă. 

— Dănuţ, închipuieşte-ţi că acest cal a căzut de pe tabla 
de șah, iar eu l-am ridicat de jos. Spunînd aceasta, nenea Barbu 
„luă calul şi-l ascunse în palmă. la spune-mi tu, acum, unde stă- 
tea calul ? 

Dănuţ împinse cu degetul un pătrăţel de pe tablă. 

— Ei, dar parcă ne-am înţeles: fără degete! 

Dănuţ îl privea cam descumpănit pe nenea Barbu. Petrişor 
şi Răzvan nu ştiau nici ei cum să arate locul pe care stătuse 
calul, fără să pună degetul pe tabla de şah. 

— Vedeţi, voi nu știți să indicaţi poziţia unui cal pe tablă, 
iar pentru jucătorii de şah acesta este un lucru foarte simplu. 
Ei pot chiar să refacă întreaga bătălie a pieselor . de lemn, să arate 
toate mișcările şi peripeţiile acestora. Pentru că fiecare cîmp se 
înseamnă într-un anume fel. 

— Ce fel de cîmp? se miră Petrişor. 

— Ah, da! îşi aduse aminte nenea Barbu. Am uitat să vă 
spun că pătrăţelele de pe tabla de șah se numesc cîmpuri. Fiecare 
pătrat este un cimp. 

Tatăl lui Răzvan „aranjă pe tablă piesele albe. Rindul de jos 
iu ocupat de turnuri, cai, nebuni, damă şi rege. În faţa lor se 
aliniară pionii. 

— Voi ştiţi că tabla are opt rînduri. Dealtfel, ele se şi nu- 
mesc așa : rindul unu, rîndul doi... trei, patru, cinci, șase, şapte 
şi opt. Rindurile se numără de la marginea tablei pe care este 
aranjată oastea albă — figurile albe stau pe rîndul întîi, iar pionii 

albi pe rîndul al doilea. Și-acum, ^ 


spuneţi-mi, pe ce rînduri se va A j / / / / 

alinia armata de piese negre? 7 // // // // 
Dănuţ se înti ă ZZ 

arătător, dar îşi aduse aminte 7 / / 7 / 

că aceșt lucru nu este permis şi 4 // // // // 


îşi trase iute mina înapoi. Pentru 3 
mai multă siguranţă, o strînse 
în pumn. În timp ce el se lupta 

= ama 


cu degetele sale neascultătoare, 1 // // / 
Petrişor reuşi să numere rîndu- 
rile din ochi. El spuse că pionii abcdefgh 


negri trebuie să stea pe rîndul şapte, iar figurile negre pe rindul 
opt. Nenea Barbu, îl lăudă pe Petrişor, apoi îi întrebă: 

— Dar voi ştiţi să citiți cifrele ? 

— Ştim! răspunseră băieții în tor. 

— Foarte bine. Numai că abecedarul jocului de șah nu este 
alcătuit numai din cifre. La începutul jocului, toţi pionii albi 
stau pe rîndul doi. Dar cum să-i deosebeşti pe unul de altul? 
Să spui: al patrulea din stringa sau al doilea din dreapta? E 
prea lung, prea complicat și totodată incomod. Şahiştii au re- 
zolvat lucrurile mult mai simplu: unele rînduri — acestea de 
aici — le-au notat cu cifre. Iar alte șiruri de pătrăţele — cele 
de aici —  (şahiștii le numesc coloane) le-au însemnat cu litere 
(11). Şi-acum, copii, spuneţi-mi sincer: voi cunoașteți toate li- 
terele ? 

— Bineînţeles că toate! declară Răzvan, care păru chiar 
jignit că tatăl său îl întreabă un asemenea lucru. 

— lar te repezi înaintea celorlalţi ? Ține seama de faptul 
că Dănuţ şi Petrişor sînt mai mici decit tine. Ei, prieteni, ia spu- 
neţi-mi cum staţi cu alfabetul ? Îl ştiţi sau nu-l ştiţi? 

Băieţii dădură din cap afirmativ. Dar îndată după aceea, 
Dănuţ recunoscu, puţin cam stinjenit, că el mai încurcă unele 
litere. 

— Ei, asta nueo nenorotire prea mare, cu timpul ai să te 
obişnuieşti, zimbi nenea Barbu. În orice caz, va trebui să memo- 
rați bine măcar începutul alfabetului. 


Tatăl lui Răzvan le explică apoi că prima coloană de pătră- 
ţele de la colţul negru de jos pînă la cel alb de sus se înseamnă 
cu litera: „a“. Apoi urmează coloana a doua — „b“, coloana a 
treia — „c“ şi aşa mai departe: „d“, „e“, „i“, „g“ şi, în sfirşit, 

a opta coloană, „h“. Ele se pronunţă „a“, „be“, „ce“, „de“, „ef“, | 


„She“ şi „haş“. 

Chipurile băieţilor căpătaseră un aer de plictiseală — alfa- 
betul șahului li se păruse dificil și neinteresant. Nenea Barbu ob- 
servă de îndată acest lucru. 

— Ce e, copii, v-aţi întristat ? Nu e chiar atit de complicat 
cum vi se pare. În schimb, acum putem să denumim exact fiecare 
cimp de pe tablă. Denumirea unui cîmp se compune dintr-o 
literă şi o cifră. lată, de exemplu, cîmpul de jos, din stinga. 
El se găseşte în coloana literei „a“ și în rîndul cifrei „1“. De 
aceea cimpul se va numi „cimpul al“. E clar? „a şi unu“. Pe 
cîmpul „al“ se găsește, la începutul jocului, unul din cele două 
turnuri albe (11). Dar ia spuneți-mi, pe ce cimp se găsește 
celălalt turn alb ? 

Băieţii se apucară să treacă mintal în revistă literele alfa- 
betului. Primul răspunse Petrişor : 

— Pe cimpul „haş întîi“, 

— Nu se spune „haş întîi“, ci „haş unu“, îl corectă nenea 
Barbu. Vedeţi, dacă Dănuţ ar fi cunoscut notația din jocul de 
şah, adică literele şi cifrele, el mi-ar fi răspuns cu ușurință unde 
trebuie să pun calul. Calul pe care l-am luat de pe tablă stătea 
pe cimpul e5. Ei, dar văd că aţi cam obosit, dealtfel e și destul 
de tirziu. 

— Dar cînd o să începem să jucăm şah? întrebă Dănuţ 
cu timiditate. 

— Curînd, dragă Dănuţ, curînd, promise nenea Barbu. 
Vom termina cu abecedarul şi apoi vom începe să facem cunoş- 
tinţă cu fiecare piesă de şah în parte. 


Înainte, numai înainte! 


A doua 
zi diminea- 
ţa, Dănuţ nu-şi 
mai aducea aminte 
cu nici un chip cum 
se numește ultima 
literă care se în- 
trebuinţea- 
ză în 
jocul de şah. Se stră- 
duise atita să-şi aminteas- 
că, încit se oprise chiar din 
mestecatul mărului mare şi 
roşu pe care i-l dăduse mai- 
că-sa. — Măniîncă-l, îi spuse 
mama. Hai, mănincă-l, nu-l 
mai mozoli atit. Lui Dănuţ ceva i 
` se păru cunoscut în cuvintele ma- 
mei și, deodată, îi reveni în minte 
ultima literă din jocul de şah. — Nu 
„hai“, ci „haş“! izbucni cu bucurie 
Dănuţ. Maică-sa îl privi alarmată şi puse 
mîna pe fruntea băiatului, să vadă dacă 
nu cumva are temperatură. Dar Dănuţ muş- 
ca din măr cu poftă, ca şi cum nimic nu s-ar 


fi întîmplat! — „Haş“ este ultima literă din 
jocul de şah, îi explică el. Nu puteam deloc 
să-mi aduc aminte... Mama nu ştia nimic despre 


diferitele litere ale șahului, dar n-a mai stat să-l 
întrebe, pentru că Dănuţ ar îi întirziat cu sigu- 
ranță la grădiniță. Acolo, copiii alcătuiau din cuburi 
diferite cuvinte. Dănuţ cu Petrişor formau şi ei tot felul 
de cuvinte, căutînd să folosească mai ales literele ştiute din 
jocul de șah. Dar lecţiile de şah s-au întrerupt pe neaștep- 

tate. Dănuţ şi Petrişor au aflat curind că nenea Barbu plecase | 
într-o deplasare. Răzvan, văzînd că băieţii se întristează, i-a 
liniştit însă repede: 

— Nu e nimic, chiar dacă tata lipseşte, am să vă arăt eu 
cum se mişcă pionul. El se mișcă foarte simplu, o să vedeţi... 

După fiecare joc, Răzvan nu strîngea piesele de şah în cutie, 
ci le așeza pe tablă în poziţia iniţială. Oșştirile de lemn stăteau 
în rînduri precise, ordonate, părînd că aşteaptă doar o comandă 
ca să se avinte în luptă. Răzvan luă un pion și îl mută cu 
două cîmpuri înainte. 

— Pionii se mişcă înainte cu un cîmp, începu el să explice, 
străduindu-se să nu facă pe grozavul. 

— Ai spus cu un cimp, dar l-ai mișcat cu două cîmpuri 
inainte, se grăbi Petrişor să-l prindă pe „profesor“ cu greşeala. 

Răzvan se uită încruntat la Petrişor, dar se stăpiîni. 

— Doar o singură dată, la prima sa mutare, pionul poate 
înainta cu două cîmpuri deodată. Iar după aceea, numai cu cîte 
un singur cîmp. Şi de fiecare dată drept înainte, numai înainte. 

Răzvan puse din nou mina pe același pion şi îl mută înainte 
cu încă un cîmp. Apoi cu încă unul. De cite ori pionul făcea cite 
un pas, el trecea de pe un cîmp alb pe unul negru, apoi din 
nou pe un cimp alb. 

După trei asemenea mutări, pionul alb ajunse în faţa unui 
pion negru, aflat la locul său, şi nu mai putu înainta. Atunci 
Răzvan înlătură de pe tablă toate piesele negre, ca să poată 
arăta în continuare, fără ca ele să-l stinjenească, cum înain- 
tează pionul. | 

Y — Pionul merge tot timpul drept înainte, iar atunci cînd 
ajunge față în faţă cu un alt pion sau cu o altă piesă, el nu 
mai poate merge mai departe (12). 

— Atunci, n-are decit să înlăture această piesă! propuse 
Petrişor. 

— Nu, asta e împotriva regulilor jocului. Pionul bate numai 
oblic, pe diagonală, atit în stînga, cît şi în dreapta sa, dar 
numai pe cîmpul vecin (13). 

Spuniînd aceasta, Răzvan plasă pe diagonală, faţă de pionul 
alb, un pion negru. 

~ — Dacă albul e la mutare, pionul alb îl poate bate pe cel 
negru, iar dacă este rîndul negrului să mute, atunci pionul negru 
îl poate bate pe cel alb (14). E clar? 

Răzvan luă mai întîi de pe tablă pionul negru și aşeză 
în locul lui pe cel alb. Pe urmă, aşeză ambii pioni la locurile lor 
și ridică de pe tablă pionul alb, iar în locul acestuia îl puse pe 
cel negru. Era limpede că fiecare din cei doi pioni îl poate bate 
pe celălalt, dacă e rîndul lui să mute. Și Răzvan plasă din nou 
un pion alb în mijlocul tablei, iar în faţa lui, pe diagonale, aşeză 
într-o parte un pion negru, iar in partea cealaltă un cal negru (15). 

— Acum pionul poate să bată oblic și în dreapta și în 
stinga sa. Ia spune, Dănuţ, tu pe cine ai bate, pionul sau calul ? 

— Calul... răspunse Dănuţ, dar fără prea multă convingere. 

— Bravo... e mai bine să „înghiți“ calul, pentru că e mai 
important. decit pionul, aprobă „profesorul“. 

Atunci Petrişor luă un alt pion negru și îl plasă oblic faţă 
de cel alb, dar nu înaintea acestuia, ci înapoia lui (16). 

— Dar, în poziţia aceasta, pionul alb îl poate bate pe cel 
negru ? 

— Nu, pionul se mișcă și bate numai înainte. Ia uitaţi-vă! 
Răzvan aşeză pionul alb pe cimpul a2, iar pionul negru pe 
cimpul b7: Cine cîştigă după părerea voastră ? 

— Albul cîştigă, spuse Dănuţ, pentru că Răzvan le tot 
arătase cum bate pionul alb piesele negre (17). 

— Hai să încercăm, propuse Răzvan. Mută pionul alb! 

Dănuţ mută cu grijă pionul înainte cu un pătrăţel, iar Răz- 
van îl împinse pe cel negru cu două pătrăţele înainte (18). Şi 
atunci cînd Dănuţ îşi avansă din nou pionul, acesta se pomeni pe 
diagonală față de cel negru, şi Răzvan îl dobori cu zgomot (19). 

— Hai, încă o dată! îl rugă Dănuţ. Acum ştiu cum trebuie 
să merg. Şi el mută cu hotărire pionul alb înainte cu două 
cimpuri. Dar Răzvan, drept răspuns, îşi avansă pionul cu un sin- 
gur cimp, astfel că la mutarea următoare Dănuţ trebui să-și 
aşeze din nou pionul în bătaia celui negru. Răzvan zimbi: 

— Acum ai înţeles ce se întîmplă ? În această poziţie, cel 
ce mută primul pierde. Dar ştiţi, băieţi — continuă Răzvan — 
eu nu v-am vorbit încă despre o regulă foarte importantă. Voi 
credeţi că pionul este soldatul cel mai mic şi cel mai slab de pe 
tabla de şah ? Uite că nu este aşa! El este mic și slab înainte 
de a ajunge la marginea opusă a tablei, dar în momentul în care 
a ajuns la ultimul rînd, pionul se poate transforma în oricare altă 
piesă. 

— Cum adică să se transforme în altă piesă? întrebară 
într-un glas Dănuţ şi Petrişor. 

— Foarte simplu! Luăm pionul de pe tablă, iar în locul 
lui, pe ultimul rind, aşezăm orice piesă vrem — damă, turn, 
cal sau nebun. Singurul pe care nu-l putem pune în locul pio- 
nului este regele, pentru că o armată nu poate avea doi regi. 
Dar nici pionul nu poate rămîne în continuare pion, pentru că 
el nu merge înapoi, iar înainte nu mai are unde. 


Cine va fi pus „la colț“? 


... Dănuț înainta cu perseverenţă, 
încetul cu încetul. Un pas, încă 
unul şi încă unul. Cu cît avansa, 
cu atit apăreau mai mulţi duş- 
mani. Ei amenințau să-l doboare 
pe Dănuţ, să-l măture de pe faţa 
pămintului. Dar el nu dădea nici un 
pas înapoi — îna- 
inte, numai înainte! 
Pe lîngă el trecea în 
goană neagra cava- 
lerie inamică, turnu- 
rile amenințătoare îna- 
intau spre el, se apro- 
pia infanteria dușmană. 
Unul dintre inamici se 
nimeri foarte aproape de 
Dănuţ, puţin oblic față de 
el. Dănuţ reuși să-l doboare 
pe duşman şi să-i ia locul. 
După care porni din nou 
la atac, pas cu pas. Prin 
vîltoarea şi învălmăşeala bătă- 
liei, Dănuţ pătrunse în spatele 
duşmanului. Atunci, comandatul 
îi spuse: — Bravo, Dănuţ! Ai 
fost ostașul cel mai curajos și cel 
mai iute. De-acum înainte însă n-o să mai trebuiască 
să mergi pe jos și să avansezi pas cu pas. Acum 
poți să devii cavalerist, tanchist sau artilerist. Poţi 
să devii chiar şi un mare comandant. Trebuie 
doar să alegi! De atita fericire şi mîndrie, lui 
Dănuţ i s-a tăiat răsuflarea. E plăcut să te simţi 
neînfricat, să fii conştient că ţi-ai făcut dato- 

ria. Numai că el nu ştia ce să devină. Îl ispitea să fie un 
călăreț aprig, dar ar fi vrut să ajungă şi mare comandant. „Dar 
am să pot oare... 7“ se gîndi Dănuţ... şi se trezi. Se trezi și 
înţelese că avusese un vis, un vis din lumea șahului, în care el, 
Dănuţ, era un pion — un mic şi curajos pion care străpunsese 
poziţiile inamicului, ajungind pînă la ultimul rînd, dar care nu 
ştia ce să devină. La scurtă vreme după ce se trezise din vis, 
Răzvan bătu la uşa locuinţei lui Dănuţ şi-i spuse că tatăl său 
îl roagă să treacă pe la ei. 

— A venit tatăl tău? se bucură Dănuţ. 

— Încă de ieri, confirmă Răzvan. 

— Mergem ? | 

Pînă la Răzvan nu era departe, trebuiau să străbată doar 
un coridor. Uşa le-o deschise chiar nenea Barbu, care, văzindu-l 
pe Dănuţ, îl întrebă: 

— Păi bine, frăţioare, de ce-ai venit singur? Eu zic să 
prezentăm echipa completă. Aşa că, dragă Dănuţ, du-te după 
Petrişor. 

Bineînţeles, Petrişor se bucură şi el că îl cheamă nenea 
Barbu şi, după numai cîteva minute, băieții stăteau cu toţii la 
masă, în faţa tablei de şah. 

— Ştiţi, Răzvan ne-a explicat cum se mișcă pionul, se grăbi 
Petrişor să raporteze. Răzvan îşi plecă ochii în jos,-ca și cum 
s-ar fi făcut vinovat de ceva. 

— Ştii, tată, nu le-am explicat ce piesă trebuie să pui în 
locul pionului cînd acesta ajunge la ultimul rînd. 

— Păi, ceera de explicat aici? se miră tatăl lui Răzvan. 
Bineînţeles, damă ! 

— Dar, conform regulilor, poţi să transformi pionul în orice 
piesă... | 

— E adevărat! Dar rareori se recurge în acest caz la cal, 
turn sau nebun. Prin urmare, socotiți că pionul se transformă în 
damă | Iar cum se ajunge la asta, se pare că aţi şi aflat. 

Nenea Barbu aşeză un pion alb pe cîmpul c2 și unul negru 
pe cimpul e7 (20). 

— Ei, ia să văd acum, șahiștilor, care dintre pioni se trans- 
formă mai repede în damă ? Ca de obicei, incepe albul. 

— Albul se transformă mai repede, socotiră la iuțeală Dănuţ 
şi Petrişor. 

— Şi acum? întrebă nenea Barbu și mută pionul negru 
pe cîmpul d7 (21). 

Dănuţ vru să spună că tot pionul alb — pentru că el va porr. 
mai devreme la drum, dar i se păru că la mijloc e o păcăleal: îi 
De data asta, nu se grăbi nici Petrişor — doar nu degeaba mutas- 
nenea Barbu pe un alt cîmp. 

Dănuţ se aplecă asupra tablei de joc. Se străduia să-și ima- 
gineze cum se deplasează cei doi pioni unul în întimpinarea celui- | 
lalt. Iar Petrişor îi aruncă o privire lui Răzvan și văzu că acest: | 
se uită la ei plin de nerăbdare, ca şi cum i-ar îmboldi — ei, ha: 
odată, hai!... 

În aceeaşi clipă, Petrişor își aminti că Răzvan le arătase | 
data trecută o asemenea poziţie şi anunţă satisfăcut : 

— Pionul negru va deveni damă! 

— De ce? Doar primul va porni la drum cel alb... 

— Pentru că pionul negru va „înghiţi“ pionul alb ! Vreţi sš 
vă arăt ? Dănuţ înţelese și el acum despre ce e vorba şi zimbi 
uşurat. Nenea Barbu zîmbi și el. 

— Văd că Răzvan v-a învăţat totuşi cîte ceva. Iar tu, 
băiete, nu-ţi da prea multă importanţă şi nu face pe grozavul. 
Nenea Barbu îşi bătu fiul cu mîna pe umăr şi continuă: Iar 
acum, haideţi să facem cunoștință cu altă piesă. Spuneţi-mi, 
cine ocupă pe tabla de şah toate colţurile ? 

— Turnurile! Turnurile ! răspunseră băieții în cor. 

Nenea Barbu luă un turn negru şi-l aşeză pe tabla goală (22). 

— Am putea spune că turnul are un caracter „drept“: 
el se mișcă numai în linie dreaptă — înainte, înapoi, la stinga 
la dreapta, pe orice distanţă. Dacă turnul întilneşte în drumul 
său o piesă inamică, el poate să înlăture această piesă şi să se 
aşeze în locul ei. Dacă însă are în drum piese proprii, turnul 

nu poate trece de ele (23). Turnul se simte foarte prost într-o 
înghesuială de piese. Uitaţi-vă aici, de pildă. Pionul negru ame- 
ninţă să ia turnul, iar acesta, aflindu-se chiar în centrul tablei, 
nu are unde să se ducă, pentru că toate drumurile sînt blocate 
chiar de pionii proprii. 

— Dar şi turnul poate să ia un pion negru ! spuse Dănuţ 
și se întinse spre tabla de șah, ca să arate care anume pion 
poate fi bătut de către turn. 

— Stai așa, ai uitat înţelegerea noastră de a nu pune mina ? 
se încruntă nenea Barbu. Pe ce cimp se află pionul ? 

— Pe cimpul e6, preciză Dănuţ destul de repede. 

— Dar atunci turnul va fi bătut de un alt pion negru, 
spuse Petrişor. 

— Ei, şi ce, numărul de piese are să rămînă același ! 

— Nu, Dănuţ, nu-i avantajos să dai turnul pentru un pion, 
pentru că turnul este mult mai puternic ca pionul. Se poate 
spune că turnul valorează aproximativ cit cinci pioni la un loc. 
Da, da, nu te mira. Turnul are posibilitatea să zburde pe toată 
tabla de șah şi să-i provoace astfel inamicului pierderi grele. 

— Însă pionul poate să ajungă damă! încercă Dănuţ să 
ia apărarea celor mai mici luptători din jocul de şah, dar nenea 
Barbu clătină din cap: 

— Aceste minunate transformări nu se petrec chiar atît de 
des şi ele au loc de obicei numai către sfîrşitul jocului. La înce- 
putul și la mijlocul partidei, pionul este totuşi cu mult mai slab 
decît celelalte piese. Şi în lupta şahistă pier foarte mulți pioni. 
Dar tu nu trebuie să te necăjeşti pentru asta, Dănuţ, pentru că 
totul nu e decît un joc, un joc de șah. 

Nenea Barbu mută cu gesturi largi turnul de pe un cimp 
pe altul, arătîndu-le băieților cum se vîntură pe tabla de şah. 
Pe urmă, plasă pionii negri pe cîmpurile a7, b7 şi c7, iar turnul 
alb îl aşeză într-un colț, pe cîmpul h8. 

— Ei, ia să văd cum o să atacați pionii? (24) 

Petrişor propuse mutarea turnului pe cîmpul a8, dar nenea 
Barbu mută pionul cu un cîmp înainte şi acum acesta era apărat 
de un alt pion (25). 

Petrişor atacă acest pion vecin, dar nenea Barbu păşi din 
nou cu un cîmp şi acum pionul „b“ era sub apărarea vecinului 
său, pionul „c“ (26). 

Petrişor continua să atace cu încăpăţinare pionii pe la 
spate. De data asta, el mută turnul pe cimpul c8, dar şi pionul 
respectiv avansă, «însă nu cu un singur cîmp, ci cu două, într-o 
poziție în care nu putea fi luat, deoarece pionul b6 ar bate turnul 


(27) 

— În felul acesta n-ai să zgi 
reușești multă vreme să baţi nici 
unul dintre pioni, pentru că nu-i 
ataci corect, spuse nenea Barbu. 

“aşeză turnul pe cimpul h7 (28). // A ZZ // 
De îndată, atit Petrişor, cit / 4 „4 // 

onii negri, unul din ei va cădea 
chiar la mutarea următoare, 
iar mai tirziu nici ceilalţi nu vor scăpa. 

— Turnul este o piesă impunătoare, cu greutate, observă 
nenea Barbu. Numai că el are nevoie de spaţii, de linii deschise, 
degajate. 

— Cum adică deschise ? se miră Petrişor. 

— Se numesc linii deschise cele pe care nu mai sint alţi 
pioni, nici proprii, nici adverşi. Dar noi nu ştim încă totul 
despre turn. Se spune că, odinioară, turnurile se plasau în centrul 
tablei şi înaintea pionilor. Turnurile războinice se avintau numai- 
decit în. luptă, dar nu aveau cum să se desfăşoare, pentru că 
de jur împrejur se allau numeroase piese proprii şi inamice, într-o 
mare înghesuială. Turnurile se mişcau cu greu în mijlocul acestei 
mulţimi de piese și-și stînjeneau propria armată. Atunci s-a hotă- 
rit ca ele să fie plasate în colțuri — nu ca pedeapsă, ci pentru 
a nu putea să se năpustească în luptă înainte de vreme, ci să 
aştepte pînă cînd terenul se va mai elibera puțin, iar ele vor avea 
mai mult spaţiu, mai multă libertate de mişcare. Poate că lu- 
crurile nu s-au petrecut chiar aşa, își încheie povestirea nenea 
Barbu, dar că turnul nu trebuie să se grăbească să intre în luptă 
— asta e sigur. 

Dănuţ îşi închipui cum pe ulițele pustii ale tablei.de şah 
se mișcă, plin de importanţă, turnul — o piesă foarte simplă, 
„dreaptă“, ușor de înţeles. Se deplasează numai în linie dreaptă, 
fără să... taie colțul. 

Cînd, împreună cu Petrişor, ieşi de la Răzvan, Dănuţ se 
indreptă spre casă, mergind numai în linie dreaptă, asemenea 
unui turn. 

Căluţii cei zburdainici 


Dănuţ și Petrişor 

ardeau de nerăbdare să 

afle cît mai repede amă- 

nunte despre cal. Calul li se 

părea a fi piesa cea mai intere- 

santă, cea mai atrăgătoare. Într-ade- 

văr, ce este turnul ? Cum se mișcă e 

limpede, dar ce este, cu ce poate fi 

comparat el? Cu un tanc? Cu un tun? 

Seamănă şi nu prea seamănă. Este 

totuşi o piesă cam... confuză. Pe cind 

calul... calul e cu totul 

altceva! Poţi să-ți ima- 

ginezi de îndată un călăreț 

viteaz. Calul pe care îl călărește 

ba se ridică în două picioare, ba 

merge în buestru, ba sare intr-o 

parte... lar atunci cînd e nevoie, se 

avintă în atac, sărind peste obstacole. 

Dar cum se comportă calul pe tabla de șah? 
Răzvan le-a spus odată, în curte, că în şah 
mișcarea calului are forma literei „L“, dar lu- 
crul acesta nu le era prea limpede. De aceea, 
băieții aşteptau cu nerăbdare ca tatăl lui Răzvan 
să le vorbească din nou despre jocul de şah. Ei sperau 
că acum o să-i vină rindul şi calului, pentru că el stă 
alături de turn. Pentru orice eventualitate, Dănuţ re- 
peta în sinea sa : „be unu“, „ghe unu“, „be opt“, „ghe 
opt“ — denumirile cîmpurilor pe care se află caii 

la începerea jocului. Oare încotro se vor îndrep- 

ta ei cînd vor porni îngalop ? ... Pe masă, 

în faţa lui nenea Barbu, se afla tabla de 

şah pe care erau așezate piesele. Un 

rind compact de pioni apăra figurile. 

— Nici o piesă nu se poate mișca pînă cînd pionii nu-i 
sliberează calea. Absolut nici una, în afară de cal, spuse nenea 
Barbu. Calul nu are o bătaie lungă, dar, în schimb, este o piesă 
sprintenă, abilă, care poate sări. Felul cum se mişcă această 
piesă — calul — e cel mai greu de ţinut minte, dar fără asta 
nu veţi putea juca şah. Uitaţi-vă cu toată atenţia ! Calul merge 
în felul următor : un cîmp în linie dreaptă și încă unul în diago- 
nală, oblic. Drept şi oblic. Drept şi în diagonală ! În orice direcție. 
Şi dacă în drumul lui întilneşte vreo piesă oarecare, calul sare 
peste ea. 

Nenea Barbu luă calul de pe cîmpul bl şi-l aşeză pe cimpul 
c3, apoi, urmind la mutare negrul, duse calul de pe cimpul 
b8 pe cîmpul c6. Celălalt cal alb sări de pe cîmpul gi pe cîmpul 
f3. Calul negru, cel de vizavi, răspunse printr-o săritură asemă- 
nătoare — de pe cimpul g8 pe f6. 

— Vedeţi, pionii stau pe locurile lor, iar caii au și intrat 
în joc. Mişcarea calului seamănă cu litera „L“. Ea mai seamănă 
însă şi cu un semafor de cale ferată, adică litera „L“ răsturnată 
cu capul în jos (29). 

— Dacă în drumul calului se află vreo piesă, el o poate 
__dobori ? întrebară amindoi deodată, Dănuţ şi Petrişor. 

— Nu, calul bate numai pe cîmpurile pe care sare. Priviţi 
tabla. El poate să bată oricare din aceste piese (30). Una sin- 
gură, la alegere... Dar, ia spuneţi-mi, unde trebuie plasat calul, 
ca să poată bate pe oricare dintre pionii negri ? (3 1) 

Primul reacționă Petrişor, care arătă că, în această situație, 
calul alb trebuie plasat pe cîmpul f5. 

— Dar care este locul din care calul are cele mai puține 
mutări ? îşi continuă întrebările nenea Barbu. 

— Colţul! răspunseră Dănuţ şi Petrişor. 

— Foarte bine. A plasa calul în colț înseamnă „a-l pedepsi“ 
aspru. Atunci cînd se găseşte într-unul din colţuri, el are posi- 
bilitatea. să facă numai două mutări şi, în această poziţie, poate 
fi prins foarte uşor. 

— Cum să-l prinzi, dacă poate sări peste piesă ? întrebă 
Răzvan pe neașteptate. De obicei, el căuta să nu pună întrebări 
deoarece socotea că ştie aproape totul despre şah. 

— Tocmai tu, care faci pe „profesorul“, nu ştii asta ? zimbi 
hîtru nenea Barbu. Dacă eu îţi atac calul, ce faci ? 

— Îl mut pe un alt cîmp. 

— Dar dacă pe oricare din cîmpurile unde ar sări calul tău 
el va putea fi doborit de piese adverse ? 
Răzvan, nemulţumit, ridică | 
din aua ni aut sii A pr // / 

— Deci, iată cum poate îi Zi G 
încolţit un cal. Retineți: ca să SIN p — 
prinzi un cal, trebuie să-l ataci / // // // 

cînd calul se află într-un colț. 

Priviţi cum cele două turnuri au 


prins calul (32). Turnul şi un pion 
de asemenea pot învinge calul 

(33). Chiar şi nişte bieţi pioni, singuri, neajutoraţi, doboară un 
pursinge aflat în colț (34). 

— Ce mai pursinge! rosti Petrişor dezamăgit. Toţi îl pot 
prinde... Cu alte cuvinte, el este cel mai slab ? 

— Da, în colţ, calul se simte tare prost, dar în largul tablei 
este foarte sprinten și poate provoca o mulţime de neplăceri. 
Aţi văzut adineauri: cînd se află in centrul tablei de şah, calul 
bate opt cimpuri in acelaşi timp. Şi dacă pe aceste cimpuri se 
află piese adverse ? Vă imaginaţi ce panică se produce ? Atacul 
calului asupra a două sau mai multe piese in același timp se 
numește „în furcă“ (35). Uitaţi-vă, nu-i aşa că seamănă cu o furcă 
înfiptă concomitent în amiîndouă turnurile ? Negrul va putea să 
salveze numai unul din turnuri, pe cind celălalt va rămine sub 
bătaia calului și va fi doborit. „Furca“ ne mai apare și sub altă 

formă, mai largă (36). Acestea 
sînt „furci cu doi dinţi“, dar cine 
dintre voi poate să-mi arate o 
„furcă cu patru dinţi“ ? 

Dănuţ se gîndi că dacă u- 
neşti două „furci“ din cele arătate 
de nenea Barbu, vei obţine o 
„furcă cu patru dinţi“ (37). El își 
exprimă această presupunere și 
nenea Barbu îl lăudă. 

— Dar cine e mai puternic, 
calul. sau turnul? se interesă 
Dănuţ. Acum îi plăcea calul cel 
sprinten, acest pursinge al jocului de şah, şi ar fi vrut ca el să 
fie mai puternic decit turnul încăpăținat şi atît de uniform în 
mişcări. Nenea Barbu însă îl mîhni cu răspunsul său: 

__ Se întîmplă, uneori, ca un cal să fie mai puternic decit 
un turn, dar, de cele mai multe ori, turnul esie mai puternic. 
Nu uitaţi. Turnul este foarte rapid — din două mişcări, el 
poate să ajungă pe orice cimp. la să facem socoteala : cite mutări 
îi trebuie unui cal ca să ajungă din colţul al în colţul h8 ? 

Dănuţ şi Petrişor se apucară să socotească de cite ori va 
trebui calul să-şi facă mutarea în formă de „L“, pentru ca să 
aducă la îndeplinire misiunea dată de nenea Barbu. Dar era 
-ți reprezinţi în minte toate săriturile calului şi băieţii se 
Atunci, Petrişor plasă în colţul al un cal alb şi începu 
şah. A reieşit că pentru a ajunge 
lu din al în h8, unui cal îi tre- 
în această privinţă, el 

greu să 
încurcară. 
să facă cu el mutări pe tabla de 
dintr-un colţ în altul, de exemp 
buie cel puţin șase mutări. Într-adevăr, 
nu se poate măsura cu turnul. 

Dănuţ îşi aduse aminte, 
căluţ-ponei cu care sînt plim 
Jar turnul i se păru acum asemănă 
pe o stradă largă. 

Mai tirziu, după ce ajunse acasă, Dănuţ se gîndi că totuși 
calul este o piesă foarte interesantă. Cine mai poate sări atit 
de aprig peste șirurile de soldaţi. fie ei ai lui sau inamici, cine îl 
poate prinde atit de abil pe duşman în „furcă“ ? Şi Dănuţ începu 
să sară într-un picior pe dușumeaua în carouri a bucătăriei, ase- 
mănătoare cu o tablă de şah. Toate săriturile lui semănau cu 


litera „L“ — drept şi oblic, drept şi oblic... 


nici el nu ştia de ce, de micul 
baţi copiii la Grădina zoologică. 
tor unui camion gonind în viteză 


Despre nebunii care nu sînt... nebuni 


Dacă lui Dă- 
nut i s-ar îi spus 
că nebunii fac par- 
te dintre piesele uşoa- 
re, ar fi rămas oarecum 
surprins. Dar, pînă la 
urmă, s-a lămurit că în 
jocul de şah nebunii se nu- 
mesc figuri uşoare. La fel ca 
şi caii... În timp ce damele 
şi turnurile sint figuri grele. 
Despre toate acestea le-a po- 
vestit Răzvan, pentru că ne- 
nea Barbu plecase din nou în 
deplasare. Răzvan le-a mai 
spus că nebunul are nevoie nu- 
mai de o jumătate de tablă. 
Și în timp ce se aflau în 
curte, Răzvan le-a poves- 
tit atitea lucruri intere- 
sante, încît Dănuţ şi 
Petrişor de-abia aş- 
teptau să ajungă 
la el acasă, ca să 
se aşeze cu toții 
în fața tablei 
de şah. Răz- 
van le-a ex- 
plicat bă- 
ieților că 
nebunii 
se mişcă numai pe diagonală, pe acele diagonale 
de care prietenii aflaseră atunci cînd au făcut 
cunoştinţă cu tabla de şah. Nebunul, care la în- 

ceputul jocului se află pe un cîmp negru, in timpul desfăşurării 
partidei de șah se va mişca numai pe şirurile de cimpuri negre 
şi, pentru acest motiv, se numeşte nebun de cîmpuri negre (38). 
În cadrul fiecărei tabere există un nebun de cimpuri negre şi unul 


de cîmpuri albe — cel care de la bun început se mișcă numai 
pe cimpurile albe. 
— Dar de ce — îi întrebă Răzvan — nebunul are nevoie 


numai de o jumătate de tablă ? 

Dănuţ şi Petrişor se uitară unul la altul și ridicară din umeri. 

— Iată de ce — explică Răzvan — pentru că orice nebun 
se mișcă numai pe cîmpuri de o singură culoare, care reprezintă 
ca număr o jumătate a tablei de şah ; pe cîmpuri de altă culoare, 
adică pe cealaltă jumătate a tablei de șah, el nu poate să ajungă. 
Aţi înţeles ? 

Explicaţia lui Răzvan nu li se păru băieţilor prea limpede : 
doar nu putem tăia tabla de şah în pătrate albe și pătrate negre, 
pentru că atunci nu va mai rămîne nici un fel de tablă și vor fi 
doar niște diagonale disparate şi stinghere. Răzvan iși dădu seama 
că nici de data asta nu este la înălţime ca „profesor de şah“ şi 
încercă să îndrepte situaţia : 

— Mai bine să vă povestesc cum se luptă nebunii. Unde are 
nebunul posibilitatea să facă cele mai multe mutări ? 

— La mijloc... răspunse Petrişor primul. 

— Aşa e, în centru. Dar de pe ce cîmpuri ? 

— De pe cîmpul d4 şi de pe cîmpul e5, spuse Dănuț (39). 

— Nu, de pe cîmpul e4 și d5, protestă Petrişor (40). 

Băieţii se uitau încruntaţi unul la altul, fiecare fiind încre- 
dinţat că are dreptate. Răzvan izbucni în ris: 

— Păi aţi răspuns corect 
amindoi! De pe cîmpurile d4 și 
ed cele mai multe mutări le au 
nebunii de cîmpuri negre, iar de 
pe cimpurile e4 şi d5 — cei 
de cimpuri albe. la uitaţi-vă: 
toate aceste cimpuri se găsesc pe îi 


diagonalele mari. Cite diagonale poa 
mari are o tablă de șah? // 

— Două! săriră în cor Dă- 
nuţ şi Petrişor. 

— Da, așa este: una albă, 
cealaltă neagră, adăugă Răzvan. 
Nebunii se simt cel mai bine pe aceste două diagonale mari. Ei 
se comportă aici ca tunurile cu bătaie lungă, trag peste întregul 
cimp de luptă. 

— Tu ne-ai promis că ne explici de ce nebunii sînt denumiți 


figuri uşoare, îi aminti Dănuţ lui Răzvan. 


— Nebunii şi caii au fost numiţi figuri uşoare pentru că 
sint mai slabi decit turnurile și damele, socotite figuri grele. 
Şi poate şi pentru că nebunii și caii se angajează în luptă mai 
devreme, în timp ce figurile grele abia se desfăşoară. 

— Dar de ce este nebunul mai slab decit turnul ? se inte- 


resă Petrişor. 


— Pentru că turnul se preumblă pe toată tabla, iar nebunul... 


Răzvan chicoti: Vedeţi doar — nebunul se poate mişca numai 


pe jumătatea tablei. El nu se poate duce pe cimpuri de altă 
culoare şi e mai puţin folositor decit turnul. 

— Şi-i mai spune și nebun... mormăi nemulţumit Petrişor. 

— Dar se întîmplă ca turnul să nu aibă unde muta în linie 
dreaptă, în timp ce nebunul să se poată mișca pe diagonală ? 
întrebă Dănuţ. 

Răzvan îl privi cu mult respect. 

— Asta da, e posibil. În acest caz, nebunul este mai puternic 
decit turnul. Dar, de cele mai dese ori, turnul este mai puternic 
decit nebunul, adăugă Răzvan cu autoritate, căutînd să-și imite 
tatăl. De aceea nu este avantajos să schimbi turnul cu un nebun. 

— Dar să schimbi nebunul pe cal? 

— Nebunul poate fi schimbat pe cal, pentru că nebunul şi 
calul au aceeaşi valoare. 

Răzvan rămase pe gînduri. Căuta să-şi aducă aminte ce-i 
mai spusese tatăl său despre nebun, dar nu reuşi cu nici un chip. 

— Lăsaţi-mă mai bine să vă povestesc despre damă. E o 
piesă extrem de puternică ! Sau poate e mai indicat să vă vorbească 
tata despre damă ? întrebă Răzvan, punind parcă la îndoială 
posibilităţile sale. | 

Dănuţ şi Petrişor se gindiră şi ei că nenea Barbu are să le 
povestească mai clar despre această piesă puternică şi nu mai 
insistară nici ei. 

În tot timpul cinei, Dănuţ s-a gîndit mult la faptul că nebunii 
se plictisesc, probabil, să se miște tot timpul pe cimpuri de aceeaşi 
culoare și că ei trebuie să se simtă pe aceste pătrăţele ca în 
captivitate. 


„AI mai tare om din lume“ 


— Ei, prieteni! li se 
adresă nenea Barbu, cind 
se strinseră din nou toţi 
împreună în jurul mesei 
mari, cu tabla de şah 
pe ea şi cu piesele aranjate. Ia să vedem ce v-a mai spus 
între timp Răzvan despre nebuni ? Răzvan se uită 
la Dănuţ şi Petrişor, ca și cum ar fi vrut să-i roa- 
ge: „Ei, hai, de ce tăceţi ? Povestiţi-i totul !“ Pe- 
trişor spuse că Răzvan le vorbise destul de 
limpede, de lămurit despre nebuni, dar foarte 
puţin. Dănuţ dădu și el din cap, în semn 
că e de acord cu prietenul său. — Păi 
ce poţi să mai spui des- 
pre ei ? interveni Răz- 
van cam neliniștit şi emo- 
ționat. Umblă pe diago- 
nalele lor şi gata... — Ei, 
nu e totul chiar atit de simplu cum ţi se pare, 
observă nenea Barbu. Le-ai 
explicat băieţilor cum luptă ne- 
bunii ? Dănuţ şi Petrişor îşi adu- 
seră aminte că Răzvan nu le poves- 
tise nimic despre modul în care luptă 
nebunii. — Nebunii se mișcă şi luptă 
pe diagonalele lor, spuse nenea Barbu. Cu 
cit e mai lungă diagonala pe care se gă- 
seşte, cu atit nebunul este mai primejdios. 

Ca şi alte piese, nebunul ocupă locul piesei 
adverse pe care a doborit-o. Dar cum te poţi 
salva din calea nebunului ? — Plecind de pe dia- 

gonală, se grăbi să răspundă Petrişor. — Ai 
dreptate, dar nu e întotdeauna ușor să faci acest 
lucru. Ia uitaţi-vă! Nebunul ameninţă turnul de pe 

cimpul d5, iar dacă acesta pleacă, va cădea celălalt turn negru 
(41). Şi-acum, haideţi să jucăm cu nebunul împotriva pionilor. 

Nenea Barbu aşeză doi pioni pe tabla de șah (42). 

— În ce fel poate nebunul să atace cel mai bine pionii ? 

— De pe cimpul bl, sugeră Dănuţ. 

Drept răspuns, nenea Barbu mută pionul pe cimpul e3. 
Dănuţ plasă nebunul pe cîmpul dă, pentru ca pionul să nu poată 
înainta mai departe (43). Iar nenea Barbu mută un alt pion pe 
guapa f3. Era limpede că acum Dănuț nu pcate împiedica pionul 
„e“ să ajungă pînă la ultimul rînd. 

— Uite că ai pierdut — spuse nenea Barbu — cind, de 
fapt, puteai să cîştigi. 

Nenea Barbu le arătă că atacul trebuia declanșat nu de pe 
cîmpul bi, ci de pe cimpul d5, adică din spate (44). Dacă pionul 

ar fi mers atunci pe cimpul e3, nebunul s-ar fi plasat pe cimpul 
f3 şi pionii negri ar fi pierit unul după altul (45). 

lar dacă negrul ar fi incercat să ajungă cu pionul „f“ pe ul- 
timul rînd, atunci nebunul ar fi luat acest pion, iar pe celălalt 
ar fi reușit să-l oprească la timp (46). 

„— Vedeţi, zise nenea Barbu, trebuie să te pricepi să lupţi cu 
nebunii. Și acum, băieţi, a sosit momentul să vă prezint piesa cea 
mai puternică din împărăţia șahului — dama. 

— Şi eu care credeam că cel mai puternic este regele, mărtu- 
risi Dănuţ. 

— Regele este cel mai important, dar nu e chiar atit de 
puternic. Dintre toate piesele, cea mai puternică este dama. Ea 
poate învinge in luptă orice altă piesă, chiar două sau trei piese 
luate laolaltă. O să mă întrebaţi de ce ? Pentru că dama poate 
să meargă și ca turnul, și ca nebunul, și în linie dreaptă, şi pe 
diagonale. Vă imaginaţi cîte cimpuri îi sînt accesibile în acelaşi 
timp ? 

Nenea Barbu luă de pe tablă toate piesele și așeză dama pe 
cîmpul e4. Pornind de pe acest cimp, fiecare dintre băieţi schiţă 
in minte drumuri în sus, în jos, la dreapta, la stînga, precum şi 
oblic, pe diagonalele albe (47). 

— Iată, copii, aţi văzut acum că dama se mișcă și ca 
turnul, şi ca nebunul, continuă nenea Barbu. Ea poate ataca 
turnul pe diagonală, iar nebunul — în linie dreaptă. În acest 
caz, dama este in afara oricărui pericol, în deplină siguranţă. 

— Tăticule, spune-le, te rog, cam cite piese de alt fel valo- 
rează dama, interveni Răzvan. 

— Q, dama este o piesă scumpă ! Ea este egală cam cu două 
turnuri ARSE SES a voastră, pentru cîte figuri 
uşoare poate fi cedată dama ? 

— Cred că pentru trei... presupuse Dănuţ cu timiditate. 

— Da, trei figuri uşoare ‘sint aproximativ egale ca forță cu 
dama. Dar numai dacă sînt bine apărate. Dacă însă caii și 
nebunii sint împrăștiați pe toată tabla de joc, fiecare din aceste 
figuri, luată separat, poate deveni o pradă ușoară pentru damă. 
Cum ar fi, de pildă, în situația aceasta (48). 

Dama albă se plasează pe cimpul e4 şi atacă dintr-o dată 
toate piesele negre. Și întrucît negrul, printr-o singură mutare, 
nu le poate feri de bătaia damei, una din piese va pieri. 

— Dar aici, în această situaţie, unde trebuie să mute dama 
albă, ca să bată una din piesele negre? (49) 

Dănuţ mută dama la iuţeală. Dar nenea Barbu îi aduse aminte 
că nu trebuie să acționeze cu mîinile, şi readuse dama la vechiul 
loc. Dănuţ se înroși şi spuse încet, cu o voce vinovată, că dama 
trebuie aşezată pe cimpul d8. Nenea Barbu dădu din cap apro- 
bativ. 

— Dar în poziţia aceasta, cum se poate ciștiga o piesă ? (50) 

— Punînd dama pe cîmpul d5! se grăbi să strige Petrişor, 
care se temea că Dănuţ va pune din nou primul mîna pe damă. 
Nenea Barbu nu spuse nimic și se uită la Dănuţ. 

— Dar dacă mergeam cu dama pe cimpul g5 ? propuse acesta. 

— Asta-i cu totul altceva. Tu te-ai cam pripit, Petrişor. 
De pe cimpul d5 dama atacă într-adevăr ambele piese negre, 
dar acolo nimereşte ea însăşi sub bătaia nebunului. Şi fiind rîndul 
negrului să mute, el va dobori dama albă. 

— “Ţineţi minte, v-am arătat mai adineauri felul in care 
turnurile și pionii sau numai pionii singuri îi vin de hac calului 
ajuns în colț? Într-o asemenea situație, dama o scoate singură 
la capăt. Pe ce cimp trebuie plasată dama pentru a dobori calul 
din colțul a8 ? 

— Pe b7, spuse Petrişor (51). 

— Se poate și pe cô, adăugă Dănuţ, după ce se gindj 
puțin. 

— Şi pe a7 şi b8! completă sait Petrişor. 

— Așa este. Dar dama poate să prindă calul nu numai în 
colț, ci pe oricare cimp al rindului din margine. Chiar și aici, de 
pildă. 

Nenea Barbu aşeză calul pe cimpul e8. 

— Cum trebuie jucată acum ? 

Petrișor răspunse din nou, în grabă, că dama trebuie plasată 
pe cîmpul d7. Dar nenea Barbu arătă că, in acest caz, calul va 
putea fugi pe cîmpul f6. Atunci Dănuţ făcu următorul raționament: 
dama trebuie să vină pe e7. Dănuţ simţi cum i se taie răsuflarea, 
cînd îşi dădu seama cu cîtă ușurință îl prinde dama pe calul cel 
sprinţar. Tatăl lui Răzvan aşeză calul pe cimpul h3 şi Petrişor 
propuse ca dama să fie plasată pe cîmpul g3. lar atunci cînd 
calul ajunse pe cimpul a4, băieţii nu se mai osteniră, grăbiţi s-o 
ia unul înaintea altuia — era limpede pentru amindoi că dama 


trebuie plasată alături:de cal. Dar,nu în diagonală, ci în linie... 
dreaptă. Pe urmă, Petrişor întrebă dacă dama poate ataca două" a 
turnuri concomitent, doborind unul din ele. Copiii allară că pe > 


o tablă goală, fără piese, dama nu este primejdioasă pentru două 

turnuri, pentru că ele se pot plasa de îndată pe un singur rînd, 
apărindu-se astfel unul pe altul. 

Dar dacă piesele proprii sau adverse le împiedică pe cele două 
turnuri să se unească, să-şi dea o mînă de ajutor, atunci unul 
din turnuri poate cădea sub loviturile damei (52). 

Nenea Barbu le mai explică cum că, la începutul jocului, 
damei nu-i convine să iasă inainte, pentru că din toate părțile 
o pindesc primejdiile — fiecare ar vrea să nimicească cea mai 
puternică piesă a adversarului. În schimb, atunci cînd lupta este 
în toi, dama poate băga spaima-n toți! 

Dănuţ înţelese acum de ce pionul ajuns pînă la ultimul rind 
este transformat în damă — și nu în altceva. Cu o astfel de 
„forţă“ nu te paşte primejdia ! 

Și dacă s-ar visa din nou în lumea șahului, Dănuţ nu şi-ar 
mai sparge capul în ce să se transforme — ci va deveni, fără 
doar şi poate, o damă puternică, campioana pieselor de şah. 
Doar un singur lucru nu putea înţelege Dănuţ : de ce nenea Barbu 
a spus că regele este piesa cea mai importantă de pe tablă, cu 
toate că este mai slab decit dama ? 

Păzea, Măria Tal! 


În ziua următoare, Răzvan 
nu a ieșit în curte, la 
joacă, și atunci Dănuţ 
cu Petrişor s-au dus 
la el acasă să vadă 
ce face. Nici n-au 
apucat bine să apese pe butonul soneriei de la intrare 
că ușa s-a și deschis, iar cei doi prieteni, uimiţi, s-au 
văzut faţă în față cu un... rege! Avea capul îm- 
podobit cu o coroană frumoasă, iar într-una din 
miini ţinea un sceptru — simbol al puterii. E 
adevărat că sceptrul aducea mai mult cu o... 
umbrelă, iar coroana era confecţionată din 
coperta colorată a unei reviste ilustrate. Şi 
cu toate acestea, în faţa lor se afla un 
adevărat „rege al şahului“. Băieţii și-au 
dat de indată sea- 
ma că este vorba 
de un rege din împă- 
răția şahului, pentru că 
în locul unei platoşe, piep- 
tul lui era acoperit de o 
tablă în carouri tăiată din 
carton. — Bine aţi venit în 
împărăția mea şahistă ! rosti re- 
gele cu vocea lui Răzvan, îndrep- 
tindu-și masca de moș Gerilă pe care 
o avea pe faţă. — Eu sînt dama! 
exclamă Petrişor și apucind un băț de 
schi, care se afla într-un colţ al antreului, 
iși luă o înfăţişare fioroasă. Dar, în aceeaşi 
clipă, din cameră apăru nenea Barbu și spuse că 
pentru ziua aceea îi este de-ajuns un rege, ca 
nu cumva băieţii, agitindu-şi „armele“, să facă vreo 

trăsnaie. Apoi, adresîndu-se „regelui“, adăugă : 

— Iar tu, Măria Ta, stai liniștit și nu mai gesticula cu um- 
brela, pentru că un rege şahist nu trebuie să-și vire nasul în focu: 
luptei. Regele şahist este o fiinţă timidă şi temătoare, îi place 
liniştea şi doar în ultimele clipe ale bătăliei demonstrează uneori că 
nu e deloc prost şi că nu poate fi dus de nas. 

Regele se aşeză în colțul divanului cu un aer cam plictisit. 
iar Dănuţ și Petrişor se instalară lingă nenea Barbu. Piesele de 
joc erau bineînţeles aranjate din timp pe tabla de şah. 

— Spuneţi-mi, prieteni, vă mai aduceţi aminte cum se mişcă 
dama ? Drept şi oblic, în toate direcţiile. Regele se mișcă și 
el drept şi oblic, în toate direcţiile, dar numai cu un singur 
cîmp la fiecare mutare — el are pasul mic (53). În ceea ce pri- 
veşte viteza de deplasare, regele poate fi asemuit doar cu pionul, 
deoarece, dacă e vorba de celelalte piese, nici gînd să se poată 
ţine după ele. Mai bine zis, îi vine cam greu să fugă de celelalte 
piese, pentru că, de cele mai multe ori, regele se salvează prin 
fugă şi nu el este acela care-l urmărește pe inamic. Cu toate aces- 
tea, regele reprezintă piesa principală a jocului de şah, deoarece, 
conform regulilor, fără el nu se poate juca. În șah, războiul se 
poartă pentru a-l aduce pe regele advers într-o situaţie fără ieșire. 
Atunci înseamnă că am obţinut victoria ! Puteţi să aveţi in mo- 
mentul acela oricîte figuri şi pioni, dacă însă regele vostru nu 
este în stare să evite dezastrul, ați pierdut. Iată de ce, în jocul 
de şah, regele este piesa cea mai importantă. 


Dănuţ şi Petrişor amuţiră, uluiţi de rolul deosebit al acestei 
piese greoaie, neîndemînatice şi cam fricoase. Iar „regele şahist“, 
care se plictisea într-un colţ al divanului, se ridică în picioare şi 
pronunţă triumfător, cu glasul lui Răzvan: 


— Regele este cel mai--im- 

portant ! z z 

” Probabil că regelui i se fă- 
cuse cald cu masca lui moş Ge- 
rilă pe faţă şi el incepu să-şi dea 
jos „armura“ regală. 

— Ce, se pare că nu e uşor 
să fii rege ? îl întrebă tatăl pe 
Răzvan. Da, în șah, regele nu-i h 
de. invidiat. Tot timpul el trebuie . pr, 
să se aştepte la neplăceri, poate // 


fi atacat în orice clipă de piesele f M ij 


adverse. Şi pentru ca regele, care 

este încet în mişcări, să se poată adăposti mai lesne într-un loc 
ferit şi sigur, unde să fie în deplină siguranţă, s-a stabilit urmă- 
toarea regulă de joc: o singură dată în cursul partidei de șah 
se poate face o rocadă. lată, prin urmare, încă un cuvint dificil 
care trebuie ţinut minte: ro uz Ca dă: Vă voi arăta acum 
cum se execută. ~ 


e unea a mi 


face această . . . şi Dănuţ seopinti 
la pronunţarea cuvîntului necu- 
noscut... această ro-ca-dă ? 

— Aşa-i, asta am uitat să 

vă spun, copii, își aduse aminte 
nenea Barbu. Rocada se poate 
face şi spre dreapta, şi spre 
-se numeşte rocada mare (56). 

Dealtfel, vedeţi şi voi că această 

rocadă este mai mare, mai lungă. Rocada în partea regelui 
se numeşte rocada mică. Aţi înţeles; o 

— Am înţeles! se grăbi să răspundă Petrişor. Dar care e | 
mai bună, cea mare sau cea mică? 

— Care ce ? întrebă nenea Barbu, prefăcîndu-se că nu înţe- 
lege, în timp ce în ochi îi apăru o licărire de ironie. Așa încît 
Petrişor fu nevoit să pronunţe Și el cuvintul necunoscut. 

— Rocada, care e mai bună: cea mare sau cea mică? 

— Ei, asta depinde... e mai bine să faci rocada în partea 
unde zidul de_pioni este mai sigur, adică acolo unde regele va fi 
într-o mai mare siguranţă. Di 

— Dar cum poate fi luat regele ? întrebă Dănuţ. 

— Regele nu are voie să stea în bătaia unei piese adverse. 
De aceea, înainte vreme, la un atac asupra regelui, se pronunța 
cuvintul „şah“, ceea ce însenină: „rege, ferește-te !“. Șah, în 
limba persână/ înseamnă „împărat, rege. Acum însă; conform 
regulilor, nu mai este neapărat nevoie să spui „şah“, dar atacul 

Săvirşit asupra regelui de către o piesă adversă continuà să se 
numească „șah“. În acest caz, regele este Gbligat sau'să plece 
din locul în cate se află, sau să se apere cu ajutorul unei piese 
proprii, ădică 'să se „acopere“, de exemplu, în felul următor: 
turnul negru ia dătrşah regelui alb, dar, prin mutarea calului de 
pe cimpul cl pe cîmpul e2, regele se poate apăra acoperindu-se 
(97). Mai este şi un alt mijloc de a salva regele, şi anume, dobo- 
rind piesa care-l atacă. Dacă, de pildă, calul alb s-ar afla în 
această poziţie pe cîmpul c3, el ar putea să bată turnul negru, 
salvindu-l astfel pe rege (58). În sfîrșit, vreau să vă spun că situ- 
ația în care regele se află sub bătaia unei piese adverse şi nu | 

poate pleca de acolo, nici nu poate fi apărat, iar piesa care il 
ameninţă nu poate fi luată, se numește , „mat“. Pieirea regelui 
inseamnă sfirșitul jocului. Atacul. asupra regelui şi întrîngerea lui 
se numesc şah și mat. i 

— Șah și mat ! Şah şi mat! Şah-mat!... strigă Petrişor plin 
de veselie. Aceste două cuvinte noi i se păreau foarte cunoscute. 

— De aceea și jocul se numește „șah“, observă plin de impor- 
tanţă Răzvan, care obosise de atita tăcere. 

— Perfect adevărat, profesorule, zimbi tatăl lui. Eu cred, 
copii, că voi v-aţi dat singuri seama că poziţiile în care regele poate 
fi făcut mat sînt foarte numeroase. Pentru început, să ne uităm 
la citeva dintre ele. 

Nenea Barbu începu să le arate, una după alta, diferite 
poziţii în care regele n-avea, pur și simplu, unde să se refugieze 
(93; 60, 61, 62). 

Dănuţ era foarte mulţumit. În primul rînd, pentru că înţe- 
legea acum ce înseamnă cuvintele „șah-mat“. În al doilea rînd. 
tot ce aflase despre acest interesant joc căpătase un sens, un 
inţeles nou. Mat la rege! Mat la rege! Păzea, Măria Ta! 

Ajuns acasă, Dănuţ şi-a amintit încă multă vreme diferitele 
poziții de mat pe care le arătase nenea Barbu şi tare ar fi vrut 
să construiască chiar el asemenea poziţii, să dea lovituri necru- 
țţătoare regelui vrăjmaș. 

În timp ce îl fura somnul, Dănuţ şoptea încetişor: „Şah şi 
mat, şah şi mat... Păzea, Măria Ta!...“ 


Ai atins piesa, trebuie să joci! 


Încă la grădiniţă, Dănuţ și Petrişor au hotărît că seara vor 
juca şah de-adevăratelea, pentru că ei cunosc acum toate regu- 
lile şi a venit timpul să înceapă războiul cu piesele de lemn. 
Erau curioşi să vadă care dintre ei îi va da mat celuilalt. 

Dănuț abia terminase masa de seară, cînd soneria de la 
intrare sună prelung, nervos, şi Petrişor, gitîind, plin de nerăb- 
dare, apăru în ușă. Era foarte grăbit şi se ştergea pe picioare cu 
atita repeziciune, de parcă arfiexecutat îndrăcit un dans popular. 

Văzindu-şi prietenul, şi pe Dănuț îl apucă zorul. În cîteva 
clipe, piesele de șah au fost aranjate pe tabla de joc şi bătălia a 
inceput ! Pionii porniră înainte, caii îşi începură săriturile, nebu- 
nii se mișcară pe diagonalele lor albe şi negre, iar Petrişor efectuă 
chiar o rocadă. Dănuţ însă nu apucă să facă rocada : el era atit 
de absorbit de doborirea pionilor inamici, încît nici n-a observat 
că Petrişor i-a luat mai întîi un turn, iar apoi dama. În scurtă 
vreme, piesele lui Petrişor l-au încercuit de-a binelea pe regele 
lui Dănuţ. 

— Şah! ţipă Petrişor peste măsură de aprins. Din nou şah! 
Fereşte-te, rege ! Nu, acolo nu poţi muta, pe această linie acţio- 
nează turnul meu ! Nici aici nu se poate, acest cîmp se află sub 
bătaia calului meu ! 

Dănuţ ţinea în mînă regele negru şi nu ştia unde să-l pună : 
toate cimpurile din jur se aflau sub bătaia pieselor albe. Petrişor 
jubila. 

— Mat! Regele tău e mat! Ai pierdut! Hai să mai jucăm 
o partidă... 

Partida următoare, Dănuţ a căutat s-o joace cu mai multă 
atenţie. Înainte de a muta o piesă pe tablă, el se uita mai 
intii cu atenţie dacă prin această mutare ea nu nimerește sub 
bătaia adversarului, iar atunci cînd se pregătea să facă un schimb 
de figuri cu Petrişor, căuta să-şi aducă aminte care din ele este 
mai valoroasă, şi-abia după aceea hotăra dacă schimbul este 
avantajos sau nu. În schimb, Petrişor, după prima victorie repur- . 
tată la șah asupra lui Dănuţ, deveni cam încrezut şi începu să 

joace prea repede. Ardea de nerăbdare să-i dea din nou mat 
regelui lui Dănuţ. Bineînţeles, Dănuţ nu i-a spus că „graba 
strică treaba“ sau că „graba e bună numai la prins purici“, dar 
una cîte una figurile lui Petrişor începură să dispară de pe tablă, 
ca rezultat al loviturilor nimicitoare ale adversarului. 

Venise rîndul lui Dănuţ să-l urmărească pe regele advers. 
EI îl ataca în fel şi chip, îi dădea șah după șah, dar regele lui 
Petrişor se dovedi foarte sprinten şi descurcăreţ, aşa că Dănuţ 
nu reușea deloc să-l prindă într-o capcană. Lui Dănuţ i se păru 
că pînă şi propriile lui piese îl împiedică să se răfuiască mai repede 
cu regele inamic. Şi numai atunci cînd Dănuţ începu să-l împingă 
pe regele lui Petrişor spre marginea tablei, tăindu-i calea către 
cîmpurile din centru, deveni limpede că Petrişor nu-și va mai 
putea salva regele. Şi, într-adevăr, după cîteva mutări, a fost 
făcut mat. 

Acum băieţii se întilneau în fiecare seară, cînd la Dănuţ, 
cînd la Petrişor, ca să joace împreună șah. Aproape întotdeauna 
cîştigau pe rînd, aşa că nici unul dintre ei nu era necăjit că 
pierde. E adevărat că, uneori, se certau pentru că unul din ei 
făcea cîte o mutare, apoi se răzgindea, punea piesa la loc și muta 
alta. Alteori se întîmpla să nu-i convină nici această nouă mutare, 
și atunci îl auzeai din nou : „Stai, să punem la loc cum a fost...“ 
Cînd Dănuţ, cînd Petrişor îşi aşezau la loc piesele, revenind asupra 
mutărilor făcute, iar partida se încurca în așa hal, încît cei doi 
prieteni erau nevoiţi s-o lase baltă şi să înceapă una nouă. Dar 
ei nu rămîneau prea multă vreme îmbulnaţi, nici supăraţi unul 
pe altul, pentru că dacă ar fi stat mereu hosumflaţi, n-ar 
mai fi avut cu cine juca şah, or ei aveau un chef nebun după 
aşa ceva. 

Dănuţ se obişnuise să joace cu Petrişor, ca şi acesta cu Dănuț, 
şi amîndurora li se părea că şi unul, şi altul joacă bine. Într-una 
din zile însă, Răzvan, trecînd pe la ei, îi provocă la o partidă de 
șah pe cei doi prieteni. După ce cîştigă mai întîi o partidă cu Dănuţ, 
il învinse apoi și pe Petrişor. Şi așa, de citeva ori... fără ca 
aceştia să reușească măcar o dată să-i dea mat regelui lui Răzvan. 
Observind că băieţii s-au cam necăjit, a încercat să-i liniștească : 

“—— Nuci nimic, nu vă necăjiţi. Voi jucaţi numai între voi, pe 
cînd eu joc cu tatăl meu. Or tata mi-a spus că este bine să 
joci cu un şahist mai bun, mai puternic decit tine. Şi de ce nu 
mai veniți pe la noi? 

A doua zi, cei doi prieteni au sunat la ușa locuinței vecine. 
Văziîndu-i pe băieţi, nenea Barbu se bucură : 

— A, iată-i pe cei doi campioni! Poftiţi, intraţi! Păi bine, 
copii, aţi aflat cum se mişcă piesele de şah şi credeţi că învăţă- 
tura s-a terminat cu asta ? Nu, fraţilor, ştiinţa şahului abia acum 
începe ! Ei, ia să facem noi o partidă ! Aşezaţi oştirile pe tablă. 

Primul a început să joace Petrişor. El a făcut repede cîteva 
mutări și, deodată, şi-a dat seama că a plasat dama sub bătaia 
adversarului. Petrişor a pus iute mîna pe ea şi a readus-o la ve- 
chiul loc. Nenea Barbu s-a încruntat: 

— A, nu, asta nu este permis! O piesă odată mutată nu 
mai poate fi luată înapoi. În jocul de şah există o regulă: ai 
atins piesa, trebuie s-o muţi, ai făcut mutarea — aşteaptă răs- 
punsul. Chiar dacă vezi că ai greşit, nu mai revii asupra mutării 
făcute. 

Dănuţ își aduse aminte că atit el, cit şi Petrişor puneau 
mereu înapoi piesele mutate, pînă cînd izbuteau să le încurce în 
așa măsură, încît nu mai știau unde stătuse fiecare piesă. Deci, 
nenea Barbu avea: dreptate cu regula lui! 

În timp ce Dănuţ se gîndea că niciodată n-o să mai ia inapoi 
piesele mutate şi n-o să-l mai lase nici pe Petrişor să facă acest 
lucru, nenea Barbu îi dădu mat regelui lui Petrişor. Petrişor vru 
să mai joace încă o partidă, dar Dănuţ protestă — era rîndul 
lui acum! 

Pentru prima oară în fața lui Dănuţ, la tabla de şah, nu 
stătea un băieţandru la fel ca el, ci: un adevărat șahist, un 
nenea mare. La început, Dănuţ se simţi intimidat, dar apoi jocul 
il prinse într-atiît, încît fu cît pe-aci să uite cu cine joacă. Poate 
că s-ar fi simţit de-a dreptul egal cu adversarul său, dacă situaţia 
pieselor lui nu s-ar fi înrăutățit cu fiecare mutare. Lui Dănuţ i se 
părea că oștirea lui nenea Barbu este mult mai mare şi că fiecare 
piesă a acestuia este mult mai puternică decit aceeași piesă pro- 
prie. În scurt timp, regele lui Dănuţ rămase fără apărare şi fu 
făcut mat în centrul tablei. 

— Ei, băieți, să vă spun drept, amindoi jucaţi cam la fel — 
aici nenea Barbu se poticni puţin — ... la fel de slăbuţ. Voi stiţi 
cum se mişcă figurile, dar unde trebuie să meargă ele, încă nu 
vă daţi seama. 

Dacă o armată stă în cazarmă, ea nu este prea periculoasă. 
Piesele nu trebuie să rămînă pe locurile lor, ci să fie aduse în 
poziţii bune, favorabile, și-abia după aceea să se înceapă ofensiva. 
De aceea mai întîi trebuie dezvoltate, trebuie urnite din locurile 
lor cît mai multe piese, şi nu mutate de citeva ori unele şi aceleași. 
Este mai lesne să se trimită în joc la început figurile ușoare — caii 

și nebunii. Dar pentru a putea scoate nebunii de la locurile lor,ce 
trebuie să facem ? 

— Trebuie să le deschidem calea, răspunse Dănuţ. 

— Da, trebuie să le facem loc mutind pionii, preciză Petrişor. 

— Aşa este, confirmă nenea Barbu. Și lucrul acesta se poate 
executa cel mai bine cu pionii care stau la mijlocul rîndului 
— adică pionii „d“ şi „e“. De ce? Pentru că un pion central, 
odată mutat, face loc şi nebunului, şi damei. Şi pentru că sub 
protecţia pionilor centrali veți putea manevra figurile cu uşurinţă. 
Aţi înţeles, prin urmare, cum trebuie să se joace la începutul 
partidei ? Ia spune-ne tu, Dănuţ! 

— Trebuie să scoatem nebunii şi caii de la locurile lor şi 
să mutăm înainte pionii centrali. 

— Bun. Mai înainte de a-l ataca pe inamic, trebuie plasate 
în poziţii bune cît mai multe figuri proprii. De asemenea, nu 
trebuie mutate de mai multe ori unele și aceleași figuri. 

lată, deci, ce de amănunte interesante v-am povestit eu 
şi, să ştiţi, acesta e abia începutul, doar primele cuvinte ale 
ştiinţei şahului. Dar, deocamdată, atita este de-ajuns, pentru 
că altfel s-ar putea să amețiți de prea multe cunoștințe. Porţia 
următoare o s-o căpătaţi cam după vreo două săptămîni. Dar 
pînă atunci jucaţi şah, jucaţi mereu... 

Dănuţ și Petrişor au plecat de la Răzvan cu un aer spăsit. 
Se pare că nu e chiar atît de uşor să joci şah ; or ei cunosc deo- 
camdată foarte puţine lucruri din acest joc... Şi nici nu sint 
încă prea mari... 

— E mai uşor să dobori piesele cu guma, nu? îi zimbi 
Dănuţ prietenului său. 

— Lasă asta... Şi-a găsit să-şi aducă aminte... bombăni 
Petrişor pocăit. 


Nimeni nu pierde, nimeni nu cistigă 


La grădiniţă, ca şi în curtea casei lor, Dănuţ și Petrişor se 
jucau, împreună cu toţi ceilalţi copii, hochei pe gheaţă, de-a 
v-aţi-ascunselea, de-a războiul. Dar Dănuţ și Petrişor cunoşteau 
un joc în plus faţă de ceilalţi copii. Acest „joc în plus“ era şahul. 
Dacă la grădiniță ar fi existat măcar un singur joc de șah — adică 
o tablă cu piese de șah —, Dănuţ şi Petrişor n-ar îi ţinut în taină 
recenta lor pasiune și ar fi povestit cu plăcere celorlalți copii despre 
noul şi minunatul lor joc. Dar aici nu exista așa ceva și cei mai 
mulți copii nici nu ştiau, probabil, ce este șahul. 

Într-o zi, Dănuţ a vrut să aducă la grădiniţă tabla de șah 
pe care o avea acasă, împreună cu piesele, dar mama nu i-a 
dat voie. Tocmai de aceea Dănuţ și Petrişor jucau şah numai 
unul cu altul sau cu Răzvan. Şi foarte rar cu nenea Barbu. 

Dănuţ a observat că după ce ciștigă o figură oarecare, avan- 
tajul, superioritatea lui încep să crească repede — forţele devin 
mai mari, şi cu cît sînt mai multe forţe, cu atît mai uşor este 
să-ţi urmăreșşti adversarul slăbit. Dar, într-o zi, se întîmplă urmă- 
torul lucru: Dănuţ a reuşit să ciștige dama lui Petrişor. E 
adevărat că, la început, Petrişor avea, în schimbul damei, un 
nebun şi un cal, dar Dănuţ dobori, una după alta, aceste figuri 


ușoare și rămase cu o damă 

priile sale miini, pentru ca mîinile, cum îi plăcea lui să spună, să 
nu „gîndească“ mai repede şi înaintea capului. 

Dar, de data aceasta, Petrişor nu şedea pe miini, pentru că 
tot nu mai putea evita infringerea. El ţinea într-o mînă regele 
negru, pe care n-avea unde să-l plaseze, deoarece toate cimpurile 
se aflau sub bătaia damei lui Dănuţ. Pionii negri erau și ei 
blocaţi, așa că Petrişor nu-i putea muta nici pe ei. 

— Păi, nu am unde să merg... rosti Petrişor încet, uitin- 
du-se dezorientat cînd la tablă, cînd la Dănuţ. 

— Înseamnă că ai pierdut! declară Dănuţ cu hotărire. 
La mutarea următoare am să-ți dau mat. 

— Dar acum trebuie să mut eu, ripostă Petrişor cam descum- 
pănit. E rîndul meu să fac mutarea... 

— Eşti mat şi gata! hotărî Dănuţ, făcînd un gest cate- 
goric cu mina. 

Dar prietenul său nu era de acord cu aceasta: 

— Deocamdată nu e mat. Doar n-ai dreptul să faci două 
mutări la rînd! 

Nici unul din ei nu voia să cedeze... dar nici să se certe 
toată seara nu era o treabă. Şi-atunci au hotărit să-l întrebe pe 
nenea Barbu cum să procedeze în această situație. 

Dănuţ, convins că el are dreptate, ducea cu multă grijă 
tabla de şah cu piesele, iar Petrişor o luase înainte, ca să sune 
la uşa vecinilor. Nenea Barbu se arătă foarte mirat cînd îl văzu 
pe Dănuţ ducînd cu amîndouă mîinile tabla de joc cu piese cu 
tot. 

— De ce cari şahul cu tine ? Doar avem și noi şahul nostru ! 

— Ştii, nene Barbule, tocmai jucam cu Petrişor o partidă. 
Şi uite în ce situaţie am ajuns... Eu am o damă în plus... 

— Jar eu n-am unde să mut... 

Dănuţ îl privi plin de speranţă pe nenea Barbu: 

— A cui e victoria? Cine a învins? 

— A nimănui! N-a învins nimeni! urmă răspunsul neaş- 
teptat. Şi nenea Barbu adăugă de îndată: Eu încă nu v-am 
vorbit despre asta, mi-a fost teamă că o să vă încurcaţi, dar 
în războiul dintre piesele de şah, pe lîngă victorii și întringeri, 


mai există şi egalitate saü, cüm isë mai spune Ta şah, remiză, 
În orice clipă se poate socoti că partida s-a terminat la egalitate, 
adică remiză, dacă ambii parteneri de joc cad de acord asupra 
acestui lucru. 


— Dar eu nu sînt de acord cu asta !! declară Dănuţ. 

— Aşteaptă, nu mă întrerupe. Există situaţii de remiză cînd | 
nu este nevoie. de nici un acord. Dacă regele meu, de exemplu, 
orice mutare ar face, “nimereşte” sub bătaia unei piese adverse, 
iar alte piese nu am sau ele sînt blocate şi dacă, în această situ-” 
aţie, adversarul nu mi-a dat şah, se consideră că regele meu este 

„pat“ şi că partida s-a terminat la egalitate, adică remiză. Iar la 7 

voi, aici, pe tablă, este chiar o asemenea situație- de pat. Este 
neplăcut, desigur, și regretabil că, avind o damă în plus, trebuie 
să accepţi un rezultat de egalitate, adică remiza, dar n-ai ce-i 
face — aşa e regula în jocul de șah. Deseori un jucător scapă 
dintr-o situaţie proastă, obligîndu-l pe adversar să-l facă pat. 
Ia uitaţi-vă ! 

Nenea Barbu aşeză la iuțeală piesele în felul următor (64): 

— Albul are doi pioni în plus şi s-ar părea că el trebuie să 
cîştige. Dar e rîndul negrului să mute, și-atunci el mută dama 
pe cîmpul h4. Vedeți, punînd dama sub bătaie, el o sacrifică, dar, 
în schimb, se creează o poziţie de pat și negrul, în locul infringerii, 
obţine un rezultat egal. În această situaţie, albul nu poate să nu 
accepte sacrificiul, adică să nu ia dama neagră, pentru că pro- 
priul său rege nu are unde să se retragă. 

Tocmai atunci, din camera de alături îşi scoase capul pe ușă 


Răzvan : 

— Voi nu ştiaţi de pat ? He-he, e o chestie grozavă ! Cînd îl 
împingi pe regele advers la marginea tablei, ca să-i dai mat, tre- 
buie să fii cu ochii în patru, altfel nici nu ştii cînd te pomenești 
cu pat în loc de mat!... 

— Partida se mai termină remiză, adică la egalitate, și 
atunci cind se dă „şah „etern“ etern“, ' continuă nenea Barbu. La şah 
- 'etern caută să ajungă de obicei 


l // // // tot jucătorul care a făcut-o. z 
ais as m / de oaie, adică se află intr-o si- 

66| // ZA 


negrul îi va da din nou şah pe cîmpul h3 (66). Albul se va acoperi 
iarăși cu dama pe h2, iar dama neagră va da din nou` şah pe fl, 
şi așa mereu, la nesfirşit, © 9o k 

= — Aşta se numeste sah etern !:De asemenea, poți să ai pioni 
şi chiar figuri în plus ṣi så nu obţii victoria. De exemplu, dacă 
ai rămas cu regele și un nebun, iar âdversărul numai cu regele, 
rezultatul partidei va fi de egalitate. Pentru că regele cu un nebun 
Sau cu uñ cal, şi chiar cu doi cai, nu pot da mat regelui advers 
rămas singur. În asemenea situaţii, apat de îndată remiză, 
nu vă chinuiţi și nu-i chinuiţi nici pe altii. Aţi înţeles ? 

Și acum, prieteni — continuă nenea Barbu — duceţi-vă 
la plimbare. Pentru că voi, de cînd cu Jocul ăsta de şah, staţi, 
desigur, prea puţin afară, la aer. Şi treaba aceasta nu e bună ! 
Dacă vă veţi plimba prea rar, dacă veţi înceta să mai alergaţi 
mingea şi pucul de hochei, atunci şi capul o să refuze să mai 
gindească. Și n-o s-o mai scoateţi deloc la capăt cu isteţele piese 
de șah. Iar cei care schiază, cei ce patinează cu îndemînare, aceia 
nu se vor rătăci nici pe cărările întortocheate ale tablei de şah. 

Toţi şahiştii renumiţi, maeștrii jocului de şah, consacră mult 
timp exerciţiilor fizice, mișcării în aer liber. Ei schiază, înoată, 
Joacă tenis. Și mulţi dintre ei au obținut victorii importante la 
tabla de şah, au ajuns campioni ai acestui joc. Asta-i, prieteni. 
Şi data viitoare să veniţi cu bujori în obraji. 

Nenea Barbu își duse mîna la faţă, arătindu-le lui Dănuţ 
și Petrişor cum trebuie să fie bujorii din obraji. | 


Puţini, dar buni... 


Multă vreme încă după aceea, Dănuţ şi-a amintit de poziția 
pe care le-o arătase nenea Barbu. Poziţia în care dama neagră, 
piesa cea mai puternică, se ducea de bună voie la moarte. Albul, 
deşi capturase dama și obținuse o superioritate 2drobitoare. 
nu putea să ciştige partida. Înseamnă că nu totdeauna este chiar 
atit de important cite piese are fiecare jucător. Înseamnă că nu 
totdeauna, în jocul de șah, lucrurile se petrec „ca de obicei“, ci 
că aici se întîmplă lucruri uimitoare — adevărate minuni! 

Tare ar fi vrut Dănuţ să facă el însuși vreo minune... şahistă, 
să găsească ceva neobişnuit, extraordinar. De aceea, acum, cînd 
juca cu Petrişor, nu mai efectua mutările cu atita șovăială și 
rivnă ca pînă atunci. El se străduia să ajungă cu orice preţ la 
regele advers și, din această cauză, își lăsa pionii și figurile sub 
bătaia inamicului. . Si pierdea. După fiecare înfrîngere, Dănuţ 
se convingea că n-ai voie să uiţi cit valorează fiecare piesă. Şi 
totuşi, el continua să caute povestea de şah din visurile lui — 
pentru că numai în poveşti se întimplă lucruri ieșite din comun, 
extraordinare ! i 

Într-una din zile, Răzvan a venit în fugă la Dănuț şi, 
abia stăpînindu-se să nu țipe, i-a. spus: 

— Ştiu un mat grozav de 
7 interesant ! O frumusețe ! 

Zap ZA Și Răzvan se apucă să aşeze 
d m // A/ T piesele pe tablă (67). 
— Cine cîştigă aici, după 

ă aceasta este singura 
Răzvan o făcu cu calul 


pe cîmpul g8 şi-i explică lui Dănuț c 
mutare posibilă (68). Mutarea următoare, 


pe cîmpul h6 și anunță din nou șah (69). 


Dănuţ a vrut la un moment dat să ia cu pionul sîcîitorul cal 
alb, dar Răzvan i-a arătat că, în acest caz, regele ar rămîne sub 


ă,. 


totul, iar Răzvan îi explic 


să ia dama albă cu cea neagră, Răzvan i-a amintit că şi calul a 
ta este un şah dublu și, întrucit nu 


bătaia damei, adică în şah. lar atunci cînd Dănuţ s-a întins ca 


dat șah la rege. Dănuţ se zăpăci cu 


plin de importanţă, că aces 


ti nevoit să pleci cu regele pe 


să te duci ? Dacă regele se deplasează pe 
a muta pe f7, unde e apărată de cal, şi-i 


poţi bate două figuri deodată, eş 


un alt cimp. Dar unde 


cimpul f8, dama albă v 
va da mat (70). 


Asta înseamnă că nu rămîne decit mutarea regelui în colţ. 
După care Răzvan puse cu zgomot dama albă pe cimpul 98.9 

Şah! (71). Dănuţ păru uimit şi luă 
dama cu turnul. Atunci Răzvan 
mută calul pe cimpul f7, strigind 
cît îl ţinea gura: „Mat! Te-am 
făcut mat!“ (72). 

Dănuţ nu se mai apucă să 
spună că nu l-a făcut mat, că, 
de fapt, nu el jucase această par- 
tidă. Şi l-a lăsat pe Răzvan să 
facă ce-o vrea, pentru că prea 
era frumoasă situaţia de pe tabla 
de șah, în care un singur cal 
a învins o întreagă armată. Şi 

atunci Dănuţ se gîndi că totuşi el nu a aşteptat in zadar ca în 
lumea șahului să se întîmple o minune. 


Cînd regele pleacă la război... 


Tare mult îi plăcea lui Dănuţ să-l atace pe regele advers, să 
dea șah, să amenințe cu mat, să aducă cea mai importantă piesă 
inamică într-o. situaţie fără ieşire. Dar cind propriul său rege se 
găsea în primejdie, Dănuţ nu se simţea deloc în apele lui. Îl 
cuprindea un fel de jenă și parcă nici plăcerea pe care i-o provoca 
jocul nu mai era aceeași, ci cu mult mai mică. De aceea Dănuţ 
se străduia întotdeauna să-şi adăpostească regele într-un loc ferit 
şi liniştit. Cu timpul, însă, Dănuţ a inceput să observe că, spre 
sfirşitul jocului, cînd pe tablă rămin doar foarte puţine piese, 
regelui îi este imposibil să stea deoparte — nu te poţi cu nici un 
chip lipsi de el. În general, la sfîrșitul partidei, regele are o mul- 
time de treburi. Trebuie să-şi apere pionii şi, totodată, să-i atace 
pe cei adverşi. Se pare că adevărul este următorul: cu cit regele 
se află mai aproape de locul de desfășurare a bătăliei hotăritoare,. 
cu atit este mai bine. Spre sfirşitul partidei survine un moment 
cînd regelui trebuie să i se spună: „Măria Ta, destul te-ai tot 
ascuns, e timpul să ieși la lumină !“ Mai ales că acum regelui 
îi vine mult mai ușor să pornească la drum, pentru că pe tablă 
au mai rămas puţine piese amenințătoare care să-l poată ataca. 


Dănuţ știa acum că, la sfîrşitul partidei, se ajunge adesea la 
o situaţie cind nici unul dintre adversari nu are suficiente forțe 
pentru a-l ataca cu succes pe regele inamic şi pentru a- -i da mat. 
În astfel de împrejurări, trebuie să te străduiești să-ți duci unul 
dintre pioni pină la ultimul rînd, ca să-l transformi în damă. 
Avînd o damă în plus, îți este mai ușor să-l prinzi la strimtoare 
pe regele advers și să obţii victoria. Numai că, uneori, este destul 
de complicat să-ți conduci pionul pînă la ultimul rind al tablei. 


La una din partidele dintre Dănuţ și Petrişor, de exemplu, 
a survenit următoarea situaţie (73): Dănuţ a mutat cu hotărire 
pionul și i-a declarat șah regelui lui Petrişor. Acesta s-a plasat 
în faţa pionului, pe cimpul e8. Dănuţ și-a mutat regele pe e6. 
Doar nu era să lase să-i fie înghiţit pionul care mai avea puţin 
și se transforma în damă! Dar, în aceeași clipă, Petrişor şi-a 

plesnit palmele de bucurie, exclamind: „Pat!“ Într-adevăr, 
regele negru nu avea unde să mute. 

Ori de cite ori jucau şah, atit Dănuţ, cît şi adversarii săi îşi 
transformau pionul ajuns pe ultimul rînd în damă. Oare de ce, 
potrivit regulilor jocului, pionul poate fi transformat în orice 
figură ? Înseamnă că sînt situaţii cînd în locul puternicei dame este 
mai avantajos să pui un cal sau un turn ? Multă vreme această 
intrebare nu i-a dat pace lui Dănuţ. Pînă la urmă a trebuit să 
apeleze din nou'la tatăl lui Răzvan. 


— Bineînţeles, dacă există o regulă, jucătorii se folosesc de 
ea, i-a spus nenea Barbu. Numai că poziţiile în care este mai 
bine să transformi pionul într-o figură mai slabă, şi nu într-o 
damă, se întilnesc destul de rar. Uitaţi-vă la prima poziţie! (74). 
Albul este la mutare. Cum să dea mat în cel mai scurt timp ? 

Petrişor a luat din grămăjoara de piese de pe masă dama albă 
şi a vrut s-o plaseze pe tablă, dar, întilnind privirea lui nenea 
Barbu, a pus-o repede la loc, virindu-și totodată mîinile în buzu- 
nare. 

— Foarte bine, Petrişor — zîmbi nenea Barbu — graba 
strică treaba. Dacă pui dama în locul pionului, regele negru va 
fi pat. Și-atunci, ia spune-mi, în ce figură trebuie transformat 
pionul ? 

— În turn! răspunse repede Dănuţ, bucuros că a găsit 
soluţia cea bună. Regele va avea atunci o singură mutare, după 
care turnul îl va face mat! (75). 

— Vedeţi, prin urmare, că nu întotdeauna este avantajos 
să tran. formi pionul în damă! spuse nenea Barbu. Dar iată și 

un alt exemplu (76). Urmează să mute albul. El poate să pună 

pionul pe ultimul rînd şi să-l transforme într-o figură. Se pune 
insă întrebarea : în care anume ? 

— Într-un cal! De data asta, Petrişor i-o luă înainte lui 
Dănuţ şi nu mai fu nevoit să-şi ascundă rușinat miinile în buzu- 
nare, pentru că răspunsul era corect. 

Dănuţ şi-a dat și el seama că dacă pionul se transformă în 
damă, numărul de figuri va fi egal, iar dacă în locul pionului se 
pune un cal, acesta va da șah regelui negru, atacind în acelaşi 
timp şi dama neagră — şi albul va rămîne astfel cu o figură 
in plus. 

„Ajuns acasă, Dănuţ şi-a amintit încă multă vreme cum 
a ajuns pionul cal şi cum această transformare neașteptată a 
schimbat dintr-o dată desfăşurarea luptei. Tare mult ar fi vrut 
Dănuţ să arate cuiva această neobișnuită poziţie, ca și multe alte 
minuni ce se petrec pe tabla în carouri albe şi negre, ca mozaicul 
din baie. 


Să afle toţi copiii... 


Participanţii la „războiul pieselor de lemn“, eroii pasionan- 
telor aventuri şahiste, i se înfățișau lui Dănuţ de parcă ar fi 
fost vii. 

lată-i pe pioni, cu capetele lor mici și rotunde, cum bat pasul 
ferm, ostăşește! Ei sint ostașii cei mai mici de pe cimpul de 
luptă. Dar cutezătorii pioni nu se tem de nimeni şi nu cedează 
calea nimănui. „Nici un pas inapoi, numai înainte !“ par a spune 
acești soldaţi neiniricaţi. Și ce dacă ei, pionii, sint mai mici şi 
mai slabi decit alte piese ? În schimb atunci cînd, umăr la umăr, 
pornesc împreună la atac, mulţi viteji ai armatei șahiste se sal- 
vează prin fugă. Dar pionii se comportă ferm şi în defensivă, 
apărindu-se unii pe alţii. Sub pavăza şirurilor puternice pe -care 
le formează pionii, regii se simt în siguranţă. Din spatele rîndu- 
rilor de apărare formate din pioni își pregătesc atacurile nebunii, 
cu bătaia lor lungă, apar sărind semeţ caii cei sprinteni și plini 
de curaj. Pînă şi dama cea puternică, în ceas de primejdie, este 
gata să se adăpostească în spatele micilor și curajoşilor pioni. 

lată și cele două turnuri, puţin cam greoaie, dar foarte ra- 
pide, gonind de zor. Ele au nevoie de spaţii întinse, de linii libere. 
În înghesuială, turnurile nu se pot desfășura și ai impresia că 
cer mereu „cale liberă“ ! Turnurile sînt figuri puternice, dar devin 
deosebit de puternice mai ales atunci cînd se sprijină unul pe altul. 
Dacă două turnuri combinate pun stăpinire pe o linie liberă sau 
pătrund în spatele liniilor adverse, apoi trebuie să te ferești! 
Ele vor mătura totul din calea lor! 

Dănuţ iși aduse aminte că nu acelaşi lucru se întimplă cu 
nebunii care nu se pot apăra unul pe altul, pentru că, de la înce- 
putul bătăliei și pină la sfîrşitul ei, unul din nebuni se mișcă 
numai pe cîmpuri albe, iar celălalt numai pe cimpuri negre. Lui 


Dănuţ i se făcu aproape milă de acești oșteni zvelţi, care nu par 
deloc nebuni și care, conform regulilor jocului, nu se pot apăra 
unul pe altul. În schimb, nebunii se pot uni în vederea atacului 
și-l pot ţine pe adversar sub bătaia focului lor atit pe diagonalele 

albe, cît și pe cele negre în același timp! Înseamnă că și 
nebunii trebuie să fie uniţi în luptă! 

Caii, Dănuţ şi-i imagina, de asemenea, cu multă plăcere. 
Fără acești săritori extraordinari, jocul de şah ar fi fost prea 
searbăd, prea monoton. Dar caii năvalnici, nestăpiniţi, pot întoarce 
totul cu susul în Jos! Și-apoi mai sint și acele atacuri duble, 
„în furcă“ de care nu poţi fugi și nici nu te poţi apăra. Da, calul 
este o figură foarte vioaie şi trebuie să fii mereu cu ochii pe el... 

Dar dama ? Dănuţ se gîndi cu respect și cu o oarecare teamă 
la acest „general“ al jocului de șah: tare mai e puternică şi ame- 
nințătoare această damă şi e îngrozitor s-o pierzi datorită vreunei 
prostii ! Dar atunci cînd dama își face de lucru pe tabla de șah, 
cît de slabe şi lipsite de apărare se prezintă celelalte figuri !... 

În închipuirea lui Dănuţ, regele cel greoi şi stingaci apărea de 
parcă ar fi fost viu. Deşi înalt și slab ca întăţişare, el se depla- 
sează ca un grăsun neîndeminatic — de-abia se mişcă. Sau, pur 
și simplu, de-abia se aciuieşte într-un locşor liniştit, în spatele 
și la adăpostul pionilor, și se uită de-acolo cum luptă alţii pentru 
el. E cinstit, oare, să procedezi în felul acesta ? Dar aici nu-i. 
nimic de făcut — fără rege nu poţi juca şah și toate piesele tre- 
buie să apere pe Măria Sa. Așa sînt regulile. Şi Dănuţ își spuse că 
regele e totuși simpatic uneori — atunci cînd, spre sfîrşitul jo- 
cului, iese din ascunzătoarea sa şi, plin de curaj acum, se zoreșşte 
în ajutorul oștenilor săi, pionii. E o adevărată plăcere să priveşti 
la un astfel de rege cutezător! 

Cît de diferite sint piesele care păşesc, sar sau gonesc pe 
tabla de șah ! Fiecare își are obiceiurile, gesturile sale, s-ar putea 
spune chiar chipul său, deși, în realitate, numai caii au boturi, pe 
cînd la celelalte piese nu poţi distinge nici un chip. Da, figurile 
de șah sînt tare diferite... Dar, toate laolaltă, alcătuiesc un 
Joc minunat ! 

Și Dănuţ se gîndi că el cu Petrişor nu procedează bine: 
parcă se feresc, ca şi cum ar vrea să ascundă de ceilalţi copii de 
la grădiniță noua lor distracţie. Pentru că, îşi spunea el, este 
foarte probabil că jocul i-ar interesa şi pe ceilalți copii. 

A doua zi dimineaţă, cei doi prieteni au șușotit multă vreme 
impreună. Apoi s-au apropiat amîndoi de educatoarea lor. Petri- 
şor, mai îndrăzneţ, a început primul : 

— 'Tovarăşe educatoare, noi de ce nu avem un joc de șah 
aici, i grădiniță ? 
Ce să faceți cu el ? se miră educatoarea. 

— Este atit de interesant! izbucni Dănuţ. Îi părea rău, 
încerca un sentiment de amărăciune chiar şi pentru că educatoa- 
rea se arăta atît de indiferentă faţă de cel mai minunat joc. 

— Dar cine să-i înveţe pe copii să joace șah ? mai întrebă 
educatoarea. Nici una dintre noi nu joacă şah. 

— O să-i învăţăm noi! declară Petrişor plin de elan și 
entuziasm. 

— Da, eu cu Petrişor! îşi susținu Dănuţ prietenul. 

Educatoarea se arătă şi mai mirată. Ea se uită mai întii 
la Petrişor, apoi la Dănuţ. Pe urmă din nou la Petrişor, şi iarăși 
la Dănuţ. Încet-încet, chipul ei, pînă atunci cam sever, se lumină 
într-un zîmbet. 

— Prin urmare, voi ştiţi să jucaţi şah şi vreţi ca toţi cei- 
lalţi copii să-l înveţe ? 

— Da, este un joc interesant pentru toată lumea, spuse cu 
multă convingere Petrişor, în timp ce Dănuţ dădea afirmativ 
din cap. 

— Ştiu şi eu — rosti educatoarea, după ce se gîndi un timp 
— poate că s-ar putea încerca... Zilele trecute am văzut parcă 
un joc de şah cu nişte piese mari, aşa încît copiii să poată vedea 
cu toții cum merge jocul. Tu, Petrişor, şi tu, Dănuţ, o să fiţi pro- 
fesori. lar ca ajutor, o să vă găsim pe cineva dintre cei mari, 
glumi educatoarea. 

Dănuţ şi Petrişor erau foarte mulţumiţi și satisfăcuţi. Ei 
își imaginau de pe acum, cu multă claritate, cum copiii, după 
ce se vor sătura de joacă în curte, se vor aduna într-o cameră 
mare, iar ei, Dănuţ şi cu Petrişor, au să le povestească tuturor 
despre minunata împărăție a şahului, unde figurinele de lemn 
poartă între ele un război-jucărie. 

Să afle toţi copiii cit este de interesant! 


Şi o completare 


În cuprinsul cărții, autorii n-au pomenit nimic despre două 
reguli ale jocului de șah, socotind că ele ar putea să pară difi- 
cile. Și cu toate că la început ne-am putea lipsi de ele, va veni 
o zi cind, oricum, vor trebui învăţate. De aceea autorii s-au gîndit 
să prezinte totuși aici aceste reguli, cum s-ar spune, pentru orice 
eventualitate. 

Prima regulă se referă la pioni. 

Luarea în trecere. Dacă un pion advers, făcînd o mutare de 
două cimpuri, trece peste un cimp aflat sub bătaia unui pion 
propriu, acesta din urmă poate lua pionul advers respectiv (77). 
Acest pion se ia ca și cum el ar fi mutat numai cu un Singur cîmp 
și s-ar fi plasat astfel sub bătaia pionului nostru. În situaţia des- 
crisă nu este obligatoriu să luăm pionul, dar ambele părţi trebuie 
să țină seama de această posibilitate. 

Și încă un amănunt : pionul poate fi luat „in trecere“ numai 
la mutarea de răspuns imediat următoare. La o mutare ulterioară, 
acest drept se pierde. | 

După cum vedeţi, regula nu este prea subtilă, dar dacă totuși 
ceva a rămas neclar, diagrama respectivă are să vă ajute s-o 
inţelegeți. 


„Rocada peste un cîmp aflat sub bătaia unei piese adverse. 
Regele are dreptul să execute rocada, dacă pentru această mane- 
vră el e nevoit să treacă peste un cîmp aflat sub bătaia unei 
piese adverse (78). 

Să nu greşiţi: cu prilejul rocadei, turnul are voie să treacă 
peste un cimp aflat sub bătaia adversarului ; acest lucru îi este 
interzis numai regelui. În situaţia din diagramă, datorită regulii 
de mai sus, albul poate efectua rocada mare, dar nu şi pe cea 
mică. 


